
Prezentare 


Colonelul Mikhail Mannikiili din Forţele Speciale 
Angelice se trezeşte rănit mortal în nava prăbuşită. Cea care 
îl salvează are o putere misterioasă de a vindeca. Dar cine l- 
a doborât pe Mikhail? Şi de ce? 

Ninsianna a avut întotdeauna o relație specială cu zeița. 
Descende dintr-o linie lungă de şamani şi vindecători. Când 
fuge în deşert pentru a scăpa de căsătoria forțată cu fiul 
arogant al Conducătorului, ultimul lucru la care se aşteaptă 
este să cadă din cer un om cu aripi. 

În tot acest timp, în rai, Primul-ministru Lucifer, fiul 
adoptat al Împăratului Etern, coace un plan pentru a trece 
peste dorințele tatălui său nemuritor. 

Este o luptă pe viață şi pe moarte în această primă parte 
a repovestirii sci-fi Sabia Zeilor despre mitul îngerilor căzuți. 


Această carte NU este o ficţiune cu caracter religios! 


Dedicaţie 


Dedic această carte tuturor femeilor şi bărbaților bravi 
care slujesc în forțele armate. Vouă vă dedic cel mai mare, 
cel mai puternic super-erou care a călcat vreodată pe 
pământ. Arhanghelul Mihail. Un soldat... ca voi. 

Sunteţi asemenea vântului care ne poartă aripile. 
Mulţumim! 


O notă despre timp... 


Toate faptele din acest roman se petrec cronologic sau 
concomitent. Orice abatere este specificată - “în urmă cu 
trei ore” sau “în prezent”. Deoarece povestea este relatată 
din punctul de vedere al unor personaje diferite, unele 
evenimente se pot suprapune temporal pentru a oferi 
cititorului o privire de ansamblu asupra acțiunii. Chiar şi 
aşa, de obicei, principiul cronologic este respectat. 

Alianța  Galactică şi Imperiul Sataanic deopotrivă 
măsoară scurgerea timpului prin raportarea la ziua în care 
Împăratul Etern a semnat acordul conform căruia Calea 
Lactee se diviza în două imperii (adică în urmă cu 152.000+ 
ani). D.Î. înseamnă “După Împărați”. Punctul zecimal după 
an marchează luna, adică 02 = februarie. Toate datele 
Galactice Standard corespund timpului de pe Pământ, dacă 
nu se menționează altfel. 


152,323.02 = 2 februarie 3390 î.H. 


Geneza 1-6 


Şi s-a întâmplat, pe când oamenii au început a se înmulți 
pe fața pământului şi li s-au născut fiice, 
Că fiii lui Dumnezeu au văzut că fiicele oamenilor erau 

frumoase şi şi-au luat soții din toate pe care le-au ales. [...] 

Erau uriaşi pe pământ în acele zile şi, de asemenea, după 

aceea, când fiii lui Dumnezeu au intrat la fiicele oamenilor 
şi ele le-au născut copii, aceştia au devenit oameni puternici, 

care au fost în vechime oameni de renume. 


Prolog 


Tărâmurile Transcedentale 
Impăratul Shay'tan 


SHAY'TAN 

Cei doi zei străvechi se aplecară deasupra galaxiei de 
argint strălucitoare care se învârtea în spațiu, contemplând 
următoarea mişcare. Aşa făceau din timpuri irememoriabile, 
Dumnezeu şi Diavol, doi adversari antici captivi pentru 
totdeauna într-un joc de şah. 

Cea mai mare dintre cele două divinități, un dragon roşu 
enorm, mută un pion negru în calea unei ture albe. 

— Nu mai ai pioni! bombăni Shay'tan. 

— Piesele Curţii valorează mai mult decât pionii! 

Adversarul său, ce purta o robă albă, îl depăşi cu 
uşurinţă: 

— Ele le pot dejuca planurile. 

— Ahh... Râsul lui Shay'tan se transformă într-un rânjet 
de vânătoare. Nu ai suficient respect pentru pioni. Nu 
contează cât de puternice sunt piesele Curţii tale, zise el, 
mutând un al doilea pion negru pentru a lua tura. Nu vei 
avea niciodată destule. Mai ales dacă vei continua să mizezi 
pe mişcări banale. 

Aruncă tura nefericită în grămada lui tot mai mare de 
cuceriri, care zăcea împrăştiată în jurul tronului asemenea 
unui morman de jucării stricate. Împăratul Etern Hashem 
mimă o expresie de indignare. 


— Folosesc piese superioare pentru a avea o strategie 
superioară! spuse el. Într-adevăr, Shay'tan. Gândeşti prea 
mult pe termen scurt ca să înţelegi subtilitățile! 

— Victoria este legată de numere! râse Shay'tan. Cel care 
are cele mai multe piese câştigă. 

Sprâncenele stufoase ale Împăratului se împreunară, 
concentrându-se... El analiză o tură neagră care orbita în 
jurul unui nebun, adânc pe teritoriile neexplorate. 

— Ce urmăreşti, bătrân diavol? 

Shay'tan mimă cel mai nevinovat rânjet al său, coada lui 
lungă şi roşie zvâcnind ca aceea a unei pisici ce urmăreşte 
un şoarece. Hashem luă un cal alb şi se gândi la 
următoarea mişcare. Rânjetul lui Shay'tan dispăru când îşi 
dădu seama ce piesă de şah avea să folosească adversarul 
său. Aripile sale pieloase zvâcniră spre exterior în timp ce 
Hashem muta calul alb spre premiul cel mai mare. 

— Cal alb, Sector Z3... 

— Oh, nu, nu faci asta! 

Shaytan îşi înşfăcă tura neagră şi o trânti asupra 
galaxiei, aruncând calul alb din cer. 

Camera se zdruncină. 

Tavanul dispăru, transformându-se într-un baldachin 
orbitor de lumină albă. 

— Shay'tan! strigă o femeie. Trebuia să-ți aştepţi rândul! 

O figură aurie, vagă, deveni vizibilă în ceruri, veghind 
deasupra lor ca şi cum ei înşişi ar fi fost piese de şah pe o 
tablă mult mai mare. Cu o răsucire a încheieturii mâinii, 
Cea-Care-Este îi goli de preştiința lor şi îi aruncă înapoi în 
galaxie, pentru a vedea cum aveau să li se manifeste 
mişcările în imperiile galactice pe care ambii le conduceau. 


Capitolul 1 


[EANA 


Aceea, când fiii lui Dumnezeu au intrat la fiicele oamenilor 
şi ele le-au născut copii, aceştia au devenit oameni puternici, 
care au fost în vechime oameni de renume. 


Geneza 3-6 


Februarie — 3,390 î.Hr. 


Durere. 

Metalul îi străpunse carnea într-o explozie de scântei 
arzătoare, zdrobitoare, ce cuprindeau întreg corpul. Gâlgâi 
în agonie când o tijă de oţel îi străpunse pieptul, țintuindu-l 
pe puntea navei sale ca un fluture. Sângele îi năvăli în 
plămâni, arzând şi sufocându-l. Mirosul dulce, arămiu 
umplea aerul; mirosul propriei sale moarți iminente. 

Încercă să-şi amintească propriul nume; dar nu existau 
amintiri, doar senzația de cădere. 

„Deci asta e? Sfârşitul...” 

O singură lacrimă i se scurse în timp ce nava lovea 
atmosfera, începând să ardă; simţi cu ascuțime înțepătura 
sărată care traversa o tăietură, chiar şi prin căldura şi 
durerea celorlalte leziuni. Singur. Ştiuse dintotdeauna că va 
muri singur. 

Nava scoase un sunet arsuzitor drept avertisment. 

El închise ochii şi se rugă să treacă în linişte în vid, să îşi 
simtă viața scurgându-i-se din trup pentru ca durerea să se 
sfârşească. Dar, chiar aproape de moarte, partea care îi 
amintea cine este, de fapt, îi şopti: 

Luptă! 

Supravieţuiesţe! 


Trăieşte o altă zi. 

Îşi încleştă pumnul în jurul figurinei mici şi negre pe care 
o păstra mereu lângă inima sa. Avea să finalizeze misiunea. 
Avea să îi înfrângă pe cei care făcuseră asta; chiar dacă nu 
avea nicio amintire a celor împotriva cărora lupta sau a 
motivului pentru care lupta. 

Mult timp după ce ar fi trebuit să fi trecut dincolo de 
această lume, el continuă să lupte pentru fiecare gură de 
aer. 


Capitolul 2 


Februarie — 3,390 î.Hr. 
Pământul: 12 ore mai devreme 


NINSLANNA 

Deşertul care se întindea între cele două mari râuri era 
un loc neospitalier, chiar şi în timpul sezonului ploios. Nu 
existau multe locuri în care să te poți adăposti aici. Numai 
moloz şi mănunchiul ocazional de desiş, resturile scheletice 
ale pârâurilor de mult secate şi muntele îndepărtat pe care 
duşmanii lor îl considerau apanajul sacru al zeului lor. 

Ninsianna, al cărei nume însemna Cea-care-slujeşte- 
zeiței, se ghemui în spatele unui morman de pietre, inima 
bătându-i puternic atunci când trei războinici îmbrăcaţi în 
kilt se apropiară periculos de mult de locul unde ea se 


ascunsese, adunând crengi uscate din tufişuri pentru a 
aprinde un foc. 

— De ce ar veni pe aici? întrebă Tirdard. 

— A vrut să scape de el, spuse Dadbeh. 

— Nu-l lăsa să te audă spunând asta, zise Firouz. El se 
crede îndrăgostit de ea." 

— Aşa ar şi trebui să fie! spuse Tirdard. Se presupune că 
trebuie să se căsătorească la solstițiul de vară." 

— Nu şi dacă nu reuşeşte să o prindă, răspunse Firouz. 

— Dacă mă întrebaţi pe mine, pufni Dadbeh, ea a fugit cu 
un alt bărbat. 

Ninsianna îşi acoperi gura cu mâna pentru a opri 
cuvintele ce amenințau să îi țâşnească printre buze: „Nu poți 
să înţelegi că pur şi simplu nu vreau să mă căsătoresc cu el?” 
Îşi exprimase protestul zgomotos, de multe ori, dar nimănui 
nu îi păsa de dorințele unei femei. 

— Gândeşte-te ce copii frumoşi vei avea, îi spusese tatăl 
său, ironizându-i ezitarea. Cea-Care-Este aprobă această 
uniune. El este fiul unei căpetenii. Gândeşte-te ce prestigiu 
ne va aduce legătura caselor noastre. 

Ei bine, ea nu voia să fie producătoarea de urmaşi a 
nimănui! Nu pentru sat. Nici măcar pentru Cea-Care-Este! 

Conversaţia se încheie când Jamin păşi înapoi în zona de 
campare, cărând o gazelă moartă pe umerii musculoşi. Era 
un bărbat frumos, cu ten negricios, un nas drept şi fin, şi 
ochii cei mai negri văzuți vreodată. Fiecare femeie din sat se 
pierdea în fața puterii lui de atracție. 

Fiecare femeie cu excepţia ei... 

Ea era singura pradă pe care nu reuşise să o atragă în 
patul lui! 

Cel mai bun prieten al lui, Siamek, un bărbat înalt şi 
competent, aşeză sulițele cu vârf de obsidian şi capa lui 
Jamin. 

— Vezi vreun semn al trecerii ei? întrebă Firouz. 


— Doar urme de paşi, răspunse Jamin arătând către 
nord-est. Câteva mii de coți în această direcție. 

— De ce s-ar îndrepta direct spre duşmanii noştri? 
întrebă Firouz. Nu realizează ca Halifianii o vor lua 
prizonieră? 

— Pentru că este femeie, râse Jamin. Doar zeii ştiu ce îi 
trece prin mintea aia frumoasă. 

Ninsianna apucă o piatră, încercând să reziste 
impulsului de a o arunca în capul arogant al fiului 
căpeteniei. Dacă nu ar fi fost stăpână pe "facultățile ei 
mintale", el ar fi fost mort până acum! 

— Asta e ceea ce primeşti dacă te ţii după fiica 
şamanului, spuse Firouz. 

— Noi toți te-am avertizat, adăugă Siamek. Ninsianna 
este nestatornică. 

Dadbeh râse. 

— Oh, Jamin! Te vreau! 

Omul mic vorbise cu o voce înaltă, falsetto. Întoarse 
capul, pretinzând a fi celălalt sine al său: 

— Ba nu, de fapt nu te vreau! continuă, iar apoi îşi 
întoarse spatele. Ba da, te vreau! 

Se întoarse înapoi din nou: 

— Nu, nu pot! 

Tirdard îşi acoperi gura cu mâna, încercând să nu râdă. 

— Tot timpul acesta, zise Firouz intrând şi el în joc şi 
împingându-şi bazinul înainte în încercarea de a imita 
mersul unei femei. Jucându-se cu magia tatălui ei! 

— Shazam! rosti Dadbeh agitându-şi degetele. Jamin îi 
cade sub vraja. 

— Cade? pufni Jamin. Nu chiar. Tatăl meu încurajează 
uniunea aceasta. 

Privi către stânca după care Ninsianna stătea ascunsă: 

— Femeie tipică! Prea proastă ca să îşi înțeleagă propria 
minte. 


Îngenunche lângă gazela moartă, scoase recipientul cu 
apă şi se stropi cu câteva picături pe cap. 

— Îţi mulțumesc, frate, murmură el, pentru darul vieţii 
tale. 

Vântul se înteți şi răspunse într-un glas pe care numai 
Ninsianna îl putea auzi. 

„Cu mare drag, fiu favorit...” 

Jamin tăie pântecele gazelei cu o lamă de oxid, separând 
ca un expert organele interne de măruntaie pentru ca, 
atunci când vor pleca, hienele să le mănânce. 

Siamek se lăsă pe vine lângă el şi arătă spre cicatricea de 
pe burta lui Jamin. 

— Arătai precum gazela asta când te-am cărat înapoi cu 
intestinele scoase afară după vânătoarea de bouri. 

Vorbea scăzut, astfel încât ceilalți bărbaţi nu puteau să-l 
audă: 

— Dacă ea nu te-ar fi cusut, vindecându-te, ai fi mort. 
Poate ai confundat tratamentele ei cu dragostea. 

În spatele rocii, Ninsianna îşi tinu respiraţia. 

„Te rog... Fă-l să asculte...” 

Jamin înfipse cuțitul în gazela moartă. 

— lar acesta este motivul pentru care trebuie să o 
aducem înapoi! spuse el. Assur are nevoie de tămăduitoarea 
lui ucenică. 

Smulse unul dintre picioarele animalului şi îi întinse 
carnea lui Siamek. Ochii lui negri îl sfredeleau pe secundul 
său. 

Siamek dădu din cap. El nu îl contrazicea niciodată pe 
Jamin în fața celorlalți oameni, dar fuseseră prieteni atât de 
mult timp, încât, între patru ochi, îşi spunea părerile fară 
ocolişuri. Siamek se ridică şi puse carnea pe foc. 

Jamin stătea cu fața spre muntele îndepărtat, având o 
expresie vulnerabilă pe măsură ce soarele alerga spre 
orizont. 


— Unde eşti? murmură el. 

Îşi aşeză piciorul îmbrăcat în piele pe stânca după care 
Ninsianna stătea ascunsă şi privi îndelung orizontul, 
fixându-şi pelerina cu ajutorul unei agrafe de os sculptate 
cu măiestrie. 

Ninsianna se ghemui ca un animal de pradă, 
ascunzându-se printre stânci. Vântul îşi schimbă direcția. 
Fumul bătea înspre ea acum, aducând cu sine mirosul 
savuros de carne prăjită, condimentată cu usturoi sălbatic 
şi câteva plante aromate din deşert. Stomacul îi mârâi, 
amintindu-i că în ultimele trei zile nu mâncase nimic altceva 
decât bastirma - carne sărată şi uscată. 

Unde avea să trăiască? O femeie fără sat? 

Niciun alt trib nu ar îndrăzni să o primească. 

Vântul şopti: 

„Ar fi într-adevăr atât de rău? Să fii soția unei viitoare 
căpetenii?” 

Ea îşi apucă gulerul, sfâşiată de nesiguranță. Rezistase 
întotdeauna în fața darurilor lui şi a încercărilor de a o 
seduce; în fața modului în care el o urmărise, întotdeauna 
ca un leu vânându-şi tiptil prada. Dar atunci când fusese 
rănit, o nouă latură cu totul vulnerabilă a lui Jamin 
apăruse. În fiecare zi, când ea mergea să îi schimbe 
bandajele, el îi spunea poveşti despre toate locurile pe care 
le vizitase, popoarele pe care le întâlnise şi lucrurile 
sălbatice şi frumoase pe care le văzuse. 

Îi promisese că, dacă îi va deveni soţie, o va lua cu el. 

În cele din urmă, Ninsianna spusese "da". 

Dar apoi Jamin se însănătoşise şi revenise la a fi — el! 

Când fata rupsese logodna, Jamin se opusese cu tărie. 
Poate dacă i-ar explica într-un fel că fusese speriată? Poate 
că el îşi învățase lecţia? 

Tot ce trebuia să facă era să se ridice şi să spună „aici 
sunt.” 


— Hei, Jamin! îl strigă Firouz. Ce ai de gând să faci cu ea 
odată ce o prindem? 

— O pun pe genunchiul meu şi o chelfănesc, spuse 
Jamin. Aşa cum ar fi trebuit să facă tatăl ei cu mult timp în 
urmă. 

Războinicii râseră. 

Îndoielile Ninsiannei înghețară în piept. Bărbatul tipic! 
Spune un lucru ca să curteze o femeie, iar apoi un alt lucru 
doar pentru a îşi impresiona prietenii. Fusese înşelată de el 
o dată. Nu avea să îşi compromită judecata de dragul lui şi a 
doua oară! 

Continuă să aştepte până când toți bărbaţii se aşezară să 
mănânce şi apoi, foarte atent, începu să se târască înapoi. O 
pietricică se rostogoli şi îl lovi pe unul dintre războinici. 

Scârț! 

Ninsianna îngheță. 

Toți cei cinci bărbați se uitară în direcția ei. Inima îi 
bătea frenetic. Îşi lipi corpul de pământ. 

„Să nu mă vadă... Să nu mă vadă...” 

În cazul în care ei s-ar fi ridicat, ea ar fi fost expusă. 

Şopti rugăciunea pe care tatăl ei o rostea ori de câte ori 
aveau nevoie să pornească un foc, iar lemnul era umed, şi 
îşi imagină focul solstițiului pe care îl aprindeau de două ori 
pe an. Focul izbucni într-o rafală arzătoare, făcând carnea 
să sfârâie şi să se aprindă. Bărbaţii se luptară să potolească 
vâlvătaia înainte ca bucata de carne să se transforme în 
cenuşă. 

„Mulţumesc, Mamă!” 

Ninsianna aşteptă până când bărbaţii se aşezară din nou 
pentru a mânca, iar apoi se strecură înapoi până când 
ajunse la un wadi, un pârâu uscat de deşert care avea apă 
numai după ploile torențiale. La fundul său se afla o gaură 
întunecată, umedă, în care Dadbeh şi Firouz săpaseră 
pentru a găsi apă. Aici, în deşert, apa se evapora repede. Nu 


numai că acea gaura era deja secată, dar solul avea un aer 
bolnav, urât mirositor. 

Darul de a vedea, pe care îl moştenise de la tatăl ei, o 
avertiza în legătură cu apropierea duhurilor rele. Oricine ar 
fi băut apa aceasta avea să sufere de dureri abdominale şi 
diaree explozivă. 

Ninsianna chicoti. Poate că asta i-ar descuraja pe Jamin 
şi oamenii lui? 

Se grăbi spre vest, departe de teritoriul Ubaid, departe de 
Assur, departe de părinţii ei, care vorbeau despre obligație şi 
datorie. Aici, în deşert, un singur călător ar putea trece 
neobservat, dar o ceată de războinici ar trezi atenția 
duşmanilor lor. 

Nici măcar Jamin nu ar îndrăzni să rişte un război cu 
tribul feroce Halifian! 

Soarele cobora în spatele muntelui pe care Ubaizii îl 
numeau "dinți de hienă.” Tribul Halifian considera acest 
munte sacru. În cazul în care Jamin ar fi fost prins acolo, ar 
fi izbucnit cu siguranță o luptă. 

Wadi-ul se întuneca pe măsură ce ţinutul aluneca, la 
rândul lui, în întuneric, dar harul de a şti, pe care îl 
moştenise de la tatăl ei şaman, îi lumina calea. Fiecare 
lucru viu emana o anume aură, de la cel mai mic fir de iarbă 
până la scorpionii care se strecurau printre stânci. Tatăl ei 
pretindea că femeile nu ar fi trebuit să vadă, dar ea putea 
simți mult mai mult decât credea el. 

Se împiedică de o stâncă. 

Cu un strigăt, se pomeni cu fața în jos pe pământ. 
Respirând din greu, se ridică şi îşi scutură praful galben de 
pe rochie. Trebuia să găsească adăpost. Departe, în deşert, 
nu exista nicio aură. 

Ah! Cât de mult ura întunericul! 

Ninsianna stoarse o înghițitură de apă din recipientul 
său de vezică de animal, recipient acum flasc şi moale. Dacă 


nu reuşea să găsească apă în curând, nu avea să aibă altă 
alegere decât să se întoarcă la râu. 

Închise ochii şi ridică palmele spre cer. 

„Minunată Mamă? Mi-e sete...” 

Chiar la stânga ei, solul străluci, mânat de un murmur 
slab de viață. Apă subterană? Dacă nu ar fi căzut, probabil 
că nu l-ar fi observat. 

Fata urmă calea wadi-ului, îndreptându-se spre muntele 
sacru. Un miros slab de pământ era purtat în vânt. 
Ninsianna se opri şi mirosi. 

Apă? 

Se repezi spre o stâncă ce era atât de mare încât wadi-ul 
fusese forțat să îşi croiască drum în jurul acesteia. 
Prelingându-se dintr-o fisură, un izvor mic de apă oferea 
lichid dătător de viață. 

„Mulţumesc, Mamă!” 

Ninsianna îşi umplu mâinile şi oferi prima înghițitură 
pământului, înainte de a-şi scufunda din nou degetele în 
bazinul minuscul care se formase la bază. Era rece şi dulce, 
fără duhoarea îngrozitoare care indica prezența spiritelor 
rele. 

Scoase o pătură de lână din tolba ei piele. Aici, în deşert, 
un om putea muri din cauza căldurii în timpul zilei, iar apoi 
îngheţa până la moarte pe timp de noapte. Totuşi, 
aprinderea focului era cea mai sigură cale de a atrage 
atenție nedorită asupra sa. Fata se sprijini de stâncă, 
meditând la destinul greu pe care îl avea. 

Logodită! Cu un bărbat pe care nu îl iubea! 

Noaptea deveni extrem de rece. Ninsianna începu să 
tremure. O haită de hiene se apropie, lătrând într-un mod 
neliniştitor. Fata îşi scoase lama de oxid şi o strânse la 
piept. Un şarpe ieşi din vizuină şi şuieră. În deşert, un 
animal scoase un strigăt de moarte. 


— Mamă? zise ea cu voce ciripită. Ştiu că îl placi pe 
Jamin, dar are un temperament teribil. Nu puteai să-l faci 
să se îndrăgostească de altcineva? 

Ce ar putea-o face pe zeiță să îşi nesocotească fiul 
favorit? Fata privi către stele. 

Shazam! Ninsianna a făcut magia tatălui ei... 

Ei bine, nu o făcuse. Nu chiar. Poate doar un pic... 
Ajunsese să îi pese de el, iar el fusese un insuportabil. 

Ce-ar fi dacă...? 

„Poate dacă aş face un ritual de dragoste pentru el?” 

Ninsianna chicoti, cotrobăind prin tolba sa pentru a găsi 
relicvele sacre pe care le furase de la tatăl ei. Un sac de oase 
pentru a ghici viitorul. Parrotia uscate pentru a simboliza 
spiritul. O bucată de lapislazuli pentru a simboliza 
Pământul. Mâna ei tremură când atinse ultimul obiect; o 
sticluță mică din argilă care conţinea o tinctura de boabe 
Belladonna şi păstăi de mac. El susținea că, în cazul în care 
o femeie ar fi băut poţiunea, ar fi devenit pierdută în vis. 
Dar, fără această poţiune, nici măcar tatăl ei nu putea auzi 
mesaje de la zei. 

„De ce ar trebui să dicteze bărbaţii soarta femeilor, dacă 
o zeiță a creat tot ceea ce este?” 

Ninsianna desfăcu dopul sticluței şi mirosi precaută. Nu 
putea înrăutăţi cu nimic situația. Ciupindu-şi nasul, bău 
întreaga sticlă. 

Ugh! Avea un gust asemănător urinei de capră! 

Puse mâna la gură pentru a nu vomita. 
urechi. Se târi spre izvorul sacru şi înghiți pumni de apă, 
încercând să scape de gustul din gură, dar urletul crescu 
mai puternic decât lumea din jurul ei. Fata se ghemui, 
strângându-şi stomacul. De ce, oh, de ce folosise, oare, de 
magia interzisă? 


În cele din urmă, zgomotul începu să se liniştească. Nu. 
Nu era linişte. Gândurile curgeau în jurul ei ca un râu blând 
de informaţii. Ninsianna întinse palmele în sus, spre cer, şi 
începu să îngâne o rugăciune: 


O, Preamărită Mamă! 
Tu ai puterea de a schimba soarta. 
În mâinile tale binevoitoare, 
Răul devine bun. 
La dreapta ta este Justiția, 
La stânga este Bunătatea. 
Către tine mă întorc pentru a face jalbă. 


În timp ce cânta, lumina spiritului care curge prin fiecare 
creatură vie începu să strălucească mai luminos. Şoarecii 
vorbiră. Scorpionii trimiseră mesaje. Chiar şi giîndacii de 
pălegar păreau să aibă ceva important de spus. Ninsianna 
apucă lama de oxid şi tăie sticla vulcanică neagră în palmă. 

Stoarse trei picături de sânge pe vasul mic, de argilă; 
apoi, îndreptă vasul spre cer. 

— O, Preamărită Mamă! strigă ea. Găseşte-i lui Jamin o 
parteneră suficient de puternică încât să-l pună la locul lui. 
Şi adu-mi mie pe cineva suficient de puternic încât să-l facă 
să se retragă! 

În deşert, câţiva şacali urlau, dar de data aceasta urletul 
lor nu mai suna amenințător. Părea că ea ar fi devenit una 
cu haita. 

O amorțeală paralizantă i se strecură în mâini. Ţiuitul 
insectelor căpătă tonalitatea stranie a unui ritual şamanic. 
larba şi tufişurile străluceau luminos, înconjurate de un 
verde fosforescent. Spirale subțiri de aură cuprindeau tot 
ceea ce se vedea, dezvăluind cum toate lucrurile se legau 
între ele. Chiar şi rocile străluceau cu o lumină somnoroasă, 
dar foarte vie. 


Sus, în ceruri, stelele se roteau într-un dans lent, grațios. 
Lacrimile îi curseră pe obraji în timp stelele murmurau un 
cântec fără cuvinte. 

„Soră! Alătură-te nouă...” 

Fata se întinse pentru a le atinge. 

— Atât de frumos, şopti ea. Când pot să mă alătur lor? 

Timpul şi spațiul deveniră lipsite de sens în timp ce un 
lanț imagini plutea spre ea pe râul larg: un bărbat îmbrăcat 
în robă albă, aşezat pe un tron. În spatele lui creştea un 
copac magnific dintr-o grădină luxuriantă, verde, înconjurat 
de un oraş cu trei sori de aur. Din şi spre cetate, creaturi 
ciudate traversau stelelele în canoe ciudate. 

Cântecul se schimbă. 

Un întuneric terifiant alunecă spre centru. 

„Mamă! Ajută-ne!” strigară stelele. 

Vântul se înteți. 

„Ninsianna...”  şopti  Cea-Care-Este. „Am nevoie de 
ajutorul tău.” 

Zeița îşi îndreptă ochii spre o canoe de argint din cer. Un 
bărbat diferit de toți ceilalți lupta cu boala teribilă ce 
împovăra stelele; era frumos, deşi părea ucigător. Diferit de 
orice alt bărbat pe care Ninsianna îl văzuse vreodată. Un 
fulger lovi nava acestuia. Ea continuă să se rostogolească 
prin ceruri, spre o piatră rotundă, albastră, despre care fata 
înțelese că îi era casă. 

„Vrei să-l ajuţi?” întrebă Cea-Care-Este. 

Un fior de emoție se răspândi prin corpul Ninsiannei. 

Ar ajunge să vadă cerurile? 

— Da, Preamărită Mamă, jură cu nerăbdare. Eu îl voi 
ajuta. 

Vântul se înteți şi mai mult, învăluindu-i părul şi 
cuprinzându-i pielea cu respiraţia sa rece. Pe cerul dinspre 
răsărit, o stea căzătoare lumină deşertul, alunecând din 


văzduh. Se apropie mai mult şi mai mult, până când domina 
orizontul. 

— Mamă? 

Steaua o învălui, teribil creaţie, infernală şi arzătoare. 

Crescu mai mare şi mai mare. 

Un scâncet strident străpunse aerul. 

Puf! 

Pământul se cutremură în timp ce mingea de foc trecu 
direct pe deasupra capului fetei. Ninsianna se aruncă la 
pământ. 

BUF!!! 

Steaua căzătoare se prăbuşi pe pământ. O coloană de foc 
se răspândi în aer, izbucnind spre exterior şi acoperind-o pe 
tânără cu pietre şi moloz. Roci de dimensiunea pumnilor 
năvăliră în jos asemenea grindinei trimise de un zeu furios. 
Inima îi bătea atât de repede încât se temea că ar putea să îi 
sară din piept. 

Ninsianna îşi acoperi capul şi ţipă. 

Treptat, rocile se transformară în praf. Fata se ridică şi 
înfruntă strălucirea roşie, copleşitoare. Era oare în cer sau 
într-o dimensiune ciudată a iadului înflăcărat? 

„Du-te,” şopti Cea-Care-Este, „şi fă cum ai promis.” 

Ninsianna îşi luă tolba şi se îndreptă spre un obiect 
misterios, strălucitor. Ajunse la un loc unde o alunecare de 
teren blocase wadi-ul. Dincolo de acest baraj, râul forma o 
oază. Două căi de foc se întindeau într-o vale în formă de 
cupă spre o formă care strălucea, prinsă la poalele muntelui 
sacru. 

Prima rază de lumină se revărsă asupra orizontului. 

„Aici,” şopti Cea-Care-Este. „Aici îl vei învăța pe 
campionul nostru să devină muritor.” 


Capitolul 3 


[EANA 


Scânteile trosneau în fum, oferind tuturor lucrurilor un 
aspect nepământean, infernal. Tija îi străpungea pieptul, 
amenințând să-l înece în propriul sânge. Gâfâind asemenea 
unui peşte pe uscat, trăgea aer în piept încet şi dureros, în 
încercarea de a acumula suficient oxigen pentru a se elibera 
de ceața care îl învăluia. Nu-şi putea aminti propriul nume, 
dar, dacă nu ieşea dintre aceste dărâmături, era un om 
mort! 

Razele aurite ale soarelui de amurg năvăleau printr-o 
fisură din tavan, iluminând un spirit frumos, cu părul 
negru. Lumina se reflecta pe pielea ei în timp ce ea 
îngenunchea lângă el, având forma unei creaturi de legendă. 

Rasa primordială? 

Un sentiment de venerație pătrunse în mintea lui şi 
dispăru înainte de a avea timp să îşi dea seama ce însemna 
„rasa primordială.” 

— O-kim-oldugunu yardim etmek icin beni buraya 
gonderdi ise, spuse spiritul. Ben sana zarar demek. ! 

Mâna care îi atinse obrazul şi privirea simpatică din ochii 
ei de aur fură înțelese. Nu se putea supraviețui unei astfel 
de răni. Spiritul venise să-l călăuzească spre lumea cealaltă. 

Un sentiment copleşitor de uşurare îi străbătu corpul. 

Nu era singur. 


Februarie 3,390 î.Hr. 


1 Nu îţi fie teamă, Cea-Care-Este m-a trimis să te ajut. 


În ciuda durerii sale, zâmbi, punându-şi soarta în 
mâinile duhului. 


Capitolul 4 


Februarie — 3390 î.Hr. 
Pământul: Locul prăbuşirii 


NINSLANNA 

Ceea ce la început părea a fi o piatră care ardea se 
transformă într-un vârf de lance pe măsură ce se apropia de 
steaua căzută. Chiar şi pe jumătate îngropată, Ninsianna 
recunoscu nava cerească pe care întrezărise în viziunea ei. 
Strălucea de un roşu aprins, ca un pat de cărbuni, dar nava 
în sine nu ardea, chiar dacă fumul se răspândea dintr-unul 
din cele două coşuri. Deşi nu putea găsi o uşă vizibilă, o 
fisură masivă străbătea nava de la sol până la plafon. 

„Grăbeşte-te!” şopti Cea-Care-Este. 

Ninsianna se strecură prin fisură într-o încăpere plină de 
fum. Singura lumină venea de la sutele de scântei care se 
întrezăreau din pânze de păianjen agățate de tavan. Soarele 
care răsărea intra prin fisură, iluminând un om însângerat 
care zăcea îngropat sub un morman de moloz. Pieptul lui 
fusese străpuns de o tijă. 

— Nu! 


Margini ascuţite îi străpungeau mâinile şi genunchii în 
timp ce îşi făcea drum spre omul aflat pe moarte. Un miros 
greu de cupru îi umplu nările — mirosul morții iminente. 

Bărbatul se întinse către ea. Sângele i se revărsă din 
gură şi nas. 

— An râs fhoinse?2 spuse el. 

Ninsianna atinse obrazul palid al bărbatului, rugându-se 
ca el să nu îi poată citi teroarea din ochi. Privirile lor se 
întâlniră în lumina slabă - o creatură pe moarte, speriată, şi 
o străină. Expresia lui deveni recunoscătoare. 

— Neo-aonar?3 

Ochii i se închiseră. 

Ninsianna îi apăsă gâtul cu degetele. 

„Te rog să nu mori!” 

Suspinele îi copleşiră plămânii atunci când simți o bătaie 
de inimă fluturând slab sub degetele ei. 

„Aici.” O şoaptă de intuiție îi atrase atenția asupra lăncii 
care îl pironea la podea. „Ocupă-te întâi de obiectul cel mai 
periculos.” 

Bărbatul purta o haină ciudată, prinsă la piept - nu era 
nici pelerina, nici robă. Ninsianna îşi folosi cuțitul de oxid 
pentru a tăia materialul de pe lance. Odată îndepărtată, 
rănitul ar fi sângerat până la moarte, aşa că fata era nevoită 
să lucreze rapid. 

Scotoci prin tolbă, scoase un ac de os şi un pachet de păr 
smuls din coada unui cal sălbatic. O ajutase pe mama ei să 
îngrijească multe răni îngrozitoare, inclusiv cea a lui Jamin, 
dar ea însăşi nu tratase niciodată o rană atât de gravă fără 
ajutorul mamei. 


2 Rasa primordială? 


3 Nu era singur. 


Îşi clăti mâinile cu apă din recipientul din piele de capră, 
iar apoi se aşeză cu picioarele de o parte şi de alta a 
corpului tânărului. Cântă oda pe care mama ei o cânta ori 
de câte ori avea nevoie de putere de obicei, atunci când o 
bandă întreagă de războinici venea vătămată dintr-o 
încăierare. 


Ea adună puterile divine, 
Ea anunţă ritualurile sacre. 
Ea lucrează cu îndemânare intrinsecă 
Pe măsură ce îngrijeşte răniții. 


Îşi imagină raze de lumină albă curgându-i din creştetul 
capului până jos, în vârfurile degetelor, şi apoi în picioarele 
înfipte adânc în pământ. Era interzis pentru o femeie să 
folosească magia pentru altceva în afară de tămăduire, dar 
ea îl spionase pe tatăl său când şamanii se adunau şi 
vorbeau. Fiori energici se năşteau în jurul ei, ca apa turnată 
într-o urnă până când puterea nu mai poate creşte. 

Apucă tija metalică, folosindu-se de ambele mâini, şi 
smuci cu putere. 

— Ahh!!! 

Omul gemu, dar tija rămase pironită în loc. 

Trase mai tare, rugându-se şi cântând, până când 
energia crescu atât de mult încât întregul său corp începu 
să murmure. Trase atât de tare încât trupul bărbatului se 
ridică de pe podea. Tija scoase un sunet oribil când alunecă 
din piept. 

Ninsianna căzu în genunchi, încă scandând: 


Ea ia bandaje şi le curăță; 
Ea unge bandajele cu alifie, 
Ea şterge sânge şi supurații, 
Şi pune o mână caldă pe rana teribilă. 


Acel râu de informaţie pe care îl văzuse în viziune curgea 
în jurul ei acum, mai clar şi mai puternic decât vrăjile pe 
care le făcuse departe de ochii dezaprobatori ai tatălui ei. 

Respirația bărbatului deveni mai ostenită. La stânga 
inimii lui, carnea se afunda în cutia toracică, unde tija îi 
rupsese mai multe coaste. Ninsianna îşi strecură două 
degete prin gaură, dincolo de carnea mutilată, până când 
pătrunse printr-o cavitate goală în interior. Inima îi tresări 
neajutorată. Tija străpunsese plămânul. 

Fata îşi trecu degetele prin pieptul bărbatului, încercând 
să îşi dea seama cât de gravă era rana. Ceva pulsă la 
atingerea degetelor ei. Ninsianna se opri, cuprinsă de teamă, 
în timp ce inima omului flutura prin țesutul pulmonar 
delicat. 

— O, Preamărită Mamă! spuse ea uimită. Nici mama nu 
a atins vreodată o inimă care încă mai bate. 

Aşa era să fii zeiță? 

Luă acul de os pe care îl folosise cu câteva momente 
înainte. Nu era prima oară când îngrijea un plămân 
perforat, deşi, în ambele cazuri, pacientul murise. Cosea 
carnea, ascultând intuiţia care îi spunea ce să facă. 
Strângând pielea, ea tăie firul, iar apoi continuă prin a coase 
stratul exterior de muşchi şi piele. 

În timp ce îşi făcea treaba, continua să cânte: 


Ea îşi adună puterile divine, 
Ea îi ia viața în mâinile ei. 
Ea le îmbracă în minunata haină, 
În timp ce grăieşte cuvinte vindecătoare. 


Ea testează lanţeta chirurgicală; 
In timp ce îşi ascute bisturiul. 
Ea face perfecte puterile divine ale medicinei, 


Ea le pune în mâinile mele. 


Străinul redeschise ochii. 

O privi în timp ce cosea, expresia lui fiind ciudat de 
calmă, dat fiind faptul că degetele fetei erau încă îngropate 
adânc în interiorul pieptului său. 

— An bhfuil tú spiorad, teacht a chur mé go harm an 
réimse an aisling?4 spuse el. 

— Nu-ţi fie teamă. Cea-Care-Este m-a trimis aici să te 
ajut. 

Întrucât ambele mâini îi erau pline de sânge, Ninsianna îl 
sărută pe obraz, în speranța că el va înțelege gestul. Legă 
firul. Bărbatul îi vorbi într-o limbă pe care simțea că ar fi 
trebuit să o recunoască. 

— Ní raibh mé riamh eagla bás, ach go bás ina n-aonar, 
zise el. Tá áthas orm tú ag teacht a thabhairt dom ar an 
aistear.” 

Frisoanele îi cuprinseră tot corpul. Fiecare cuvânt rostit 
era însoțit de un sunet teribil şi o respiratie şuierătoare. 

— Cred că tija a ieşit pe cealaltă parte, zise Ninsianna, 
arătând spre propriul ei spate. Trebuie să te rostogolesc. 
Bine? 

Ea făcut un gest, astfel încât el să o înțeleagă. 

Omul dădu din cap: 

— IS ea.5 

Fata încercă să-l împingă într-o parte, dar un dulap greu 
îi căzuse pe picioare. Încercă să ridice acest obstacol, însă 


4 Eşti un spirit trimis să mă poarte spre tărâmul viselor? 


5 Nu m-am temut niciodată de moarte, ci doar de a muri singur. Mă 
bucur că ai venit să mă conduci în această călătorie. 


6 Bine. 


propriile picioare îi alunecau continuu pe podeaua plină de 
sânge. Aşeză o bucată de moloz sub dulap. Dacă bărbatul ar 
fi putut să îşi tragă picioarele afară, poate că ea ar fi reuşit 
să-l rostogolească şi să vadă ce se întâmplase în spate? 

Se târi înapoi lângă el. Mâna îi atinse o grămadă de pene 
însângerate. 

— Ce este asta? întrebă Ninsianna, trăgând de pene. Un 
fel de pelerină? 

Pelerina țâşni în sus, împrăştiind resturi. 

— Au! 

Ninsianna alunecă înapoi. 

O formă întunecată se înălță în interiorul navei. Sute de 
smocuri în formă de pene, având vârfurile asemănătoare 
celor ale sulițelor, se prefigurară în timp ce forma continua 
să crească. În final, se cobori tremurătoare la pământ. 

Ninsianna privi cu neîncredere penele maronii enorme 
care se odihneau acum pe piciorul ei. 

— Ai aripi? 

Atinse penele însângerate şi le urmări conturul până în 
locul din care porneau, sub spatele lui. Fata se uită în sus, 
către tavan. 

— M-ai trimis pentru a salva un zeu viu? 

Sprâncenele bărbatului se uniră în semn de confuzie, ca 
şi cum ar fi vrut să îşi dea seama de ce această ființă 
încerca să-l rănească. Ninsianna observă mănunchiul de 
pene întunecate pe care tocmai i le smulsese din carnea. 

— Oh! Scuze! 

Atinse obrazul bărbatului în încercarea de a-i transmite 
că nu dorea să îi provoace suferință. Pielea lui era rece, 
cuprinsă de paloarea morţii. Cu un simț al văzului 
exacerbat, Ninsianna putea vedea aura spiritului său 
plutind la jumătatea distanţei dintre lumea celor vii şi a 
celor morți. Cu fiecare icnet care îi însoțea respirația, aura 
lui devenea mai întunecată. 


Fata atinse locul în care picioarele lui dispăreau sub 
dărâmăturile grele. 

— Eşti prea greu ca să te pot rostogoli singură, zise ea şi 
îşi mişcă mâinile pentru a comunica ceea ce trebuia să facă. 
Voi trage, mimă trăgând cu ambele mâini. Dar trebuie să îţi 
tragi picioarele. Bine? 

Străinul dădu din cap: 

— Is ea. 

Ninsianna îngenunche în spatele capului bărbatului şi îşi 
strecură mâinile sub brațele sale. 

— Trage! 

Ninsianna tras cu toată puterea. Bărbatul îşi mişcă 
picioarele suficient de mult pentru a le elibera înainte de a- 
şi pierde cunoştinţa. Fata îl rostogoli pe o parte. 

Din spatele său răsărea o pereche de aripi maro enorme, 
musculoase, care zăceau prinse sub dărâmături. Aripa care 
fluturase ceva mai devreme în sus părea să fie intactă, dar 
cealaltă era îndoită spre spate într-un unghi ciudat. 

— Când mi-ai trimis această viziune a unui om cu aripi, 
rosti Ninsianna către zeiță, nu mi-am închipuit că imaginea 
era chiar reală! 

Cusu rana prin care ieşise tija, străpunzând cealaltă 
parte, iar apoi îşi schimbă poziția pentru a îngriji 
următoarea rană critică: aripa ruptă. 

Odată, când era mică, mama ei salvase un vultur. 
Răpitoarele erau sacre pentru Ubaizi, semne favorabile. Tata 
spusese că pasărea răpitoare era ochii Celei-Care-Este. 

Fata pipăi încet oasele ascunse sub pene. Chiar sub 
articulația genunchiului, un os subțire se rupsese şi îi 
străpunsese pielea. 

— E mai bine că nu eşti treaz, spuse ea. Altfel, nu cred 
că m-ai lăsa să fac asta. 

Împinse osul delicat înapoi sub piele şi se strâmbă în 
timp ce îl punea la loc. Aşezată lângă ea, tija tocmai smulsă 


din pieptul bărbatului ar fi putut fi o atelă potrivită. Acum 
nu mai avea nevoie decât de nişte frânghie. Unde, în acest 
templu, ar ține un om o frânghie? 

Zeci de pânze de păianjen colorate atârnau din tavan ca 
stalactitele dintr-o peşteră; fuseseră, fără îndoială, deranjate 
în momentul în care nava se izbise de stâncă. 

Ninsianna rupse câteva fire lungi. Deşi erau mai subțiri 
decât o frânghie, acestea se îndoiră şi îşi menţinură forma. 
Fata le înfăşură în jurul tijei şi al aripii rupte. 

„Ce urmează? Mamă! Omul este însângerat şi rănit!” 

Încheietura stângă îi era îndoită într-un un unghi 
nefiresc. Măcar această rană îi era cunoscută. Îşi sprijini 
picioarele de corpul bărbatului pentru a se echilibra şi îi 
strânse cotul între propriii genunchi, trăgând până când 
încheietura lui scoase un sunet spart. 

— Mama s-ar descurca mai bine, spuse ea, încercând să 
îi oprească aura din a-i părăsi trupul. Dar durează două zile 
să mă întorc înapoi până satul meu. Dacă te las singur aici, 
vei muri. 

În cele din urmă, termină de făcut tot ceea ce putea. Fie 
că bărbatul avea să trăiască sau să aleagă să treacă în 
lumea cealaltă. Tot ce îi mai rămânea de făcut era să îl 
încurajeze să rămână. 

Trupul omului era palid şi asudat; inima îi bătea inegal, 
mult prea încet. Pentru a ține departe somnul morții, era 
nevoie să-l menţină cald. Ninsianna apucă pătura adusă în 
tolbă şi îl înveli. 

Bărbatul se înfioră. 

Ea se cuibări lângă el pentru a îl încălzi şi mai bine, cu 
propriul trup. 

Epuizată, adormi imediat. 

Data Galactică Standard: 152,323,02 Di. 
Orbita Pământului: MRS „Jamaran” 
Locotenent Kasib 


LT. KASIB 

MRS Jamaran orbita în jurul planetei albastre cu 
resurse, unde Shaytan (binecuvântat fie numele lui) 
trimisese nava de război pentru a o păzi. Locotenentul Kasib 
al Marinei Regale Sataanice privea fix consola de 
comunicații a navei, un simplu ecran plat, alb-negru, la fel 
ca celelalte care împânzeau centrul de comandă; 
locotenentul biciuia aerul cu limba lui lungă şi bifurcată în 
timp ce studia rapoartele care veneau de pe suprafața 
planetei. 

În spatele lui, în scaunul comandantului, care semăna 
cu piedestalul turei de şah, creasta ascuţită de pe spatele 
Generalului Hudhafah se înălța din ce în ce mai sus, în 
semn de iritare. 

— Există vreo veste despre nava Angelică de cercetare? 
şuieră el. 

Kasib se uită spre rapoarte cu ochii lui serpentini de 
culoare auriu-verzuie. 

— Nu detectăm niciun fel de energie dinspre planetă, 
domnule, spuse Kasib. Se pare că a nava fost distrusă în 
timp ce reintra. 

— Şi epava? 


Kasib gustă aerul pentru a depista feromonii care ar 
indica cât de iritat este Generalul Hudhafah. Ca toți 
masculii cu grad inferior care serveau în armatele lui 
Shay'tan, era hiperaleri la cea mai mică înroşire a salbei 
ofițerului său comandant. 

— S-a destrămat aici. 

Arătă spre o anumită zonă a hărții, o mare îngustă în 
care se vărsau două râuri mari în mijlocul unei regiuni 
pustii dintr-un deşert galben ocru. 

— Calculează cea mai probabilă zonă de prăbuşire şi 
găseşte epava. 

Generalul Hudhafah îşi scoase colții. 

— Ultimul lucru pe care îl dorim este ca Alianța să ştie ce 
am descoperit. 

Durere... dar mai slabă ca înainte. Nu venise cumva un 
duh să îl ghideze spre tărâmul viselor? O descoperi moale şi 
caldă, cuibărită lângă el, cu obrazul odihnindu-i-se pe 
brațul lui în timp ce pieptul i se ridica şi cobora în ritmul 
unui somn liniştit, de muritor. Inspiră adânc, realizând că 
era încă în viață. 

— Eşti perechea mea? 


Atinse şuvițele lungi şi negre care căzuseră pe fața femeii 
şi pescui un fir dintre buzele ei roz şi senzuale. Femeia îl 
sărutase înainte să devină inconştient. 

Dacă încă visa, tot durea ca Hades. 

Îşi ridică braţul studiind atela pe care fata o improvizase 
din resturi şi bucăţi de sârmă. Mişcându-şi picioarele 
pentru a se asigura că încă le are, se întoarse să îşi 
examineze aripa ruptă. O să mai poată zbura vreodată? Asta 
depindea de gravitația planetei pe care se afla. 

Prin mintea lui se plimbau informaţii. Era ceva important 
în legătură cu planeta asta, dar imaginile dispăreau la fel de 
repede cum apăreau. 

Cine era? Cum îl chema? Tot ce ştia era că femeia 
aceasta îl salvase într-un mod eroic şi acum dormea 
încolăcită lângă el, într-un mod care îi era străin, dar în 
acelaşi timp îi încălzea inima de familiaritate. Mirosul ei 
trezea un anume instinct, adânc între coapsele lui. 

Poate că femeia era un duh? Dacă aşa arăta moartea, nu 
era aşa rău. 

Îşi încolăci aripa sănătoasă în aşa fel încât să nu o 
trezească, o trase mai aproape de el şi o acoperi cu ea 
înainte să adoarmă din nou. 


— O-kim-hayatini bagislamasi icin uygun gordum.” 

Când se trezi, o găsi pe femeie îngenuncheată lângă el. 
Mâinile ei îi accentuau cuvintele în timp ce turna nişte 
picături dintr-o ploscă de piele pe o cârpă aspră şi curăța 
sângele de pe pielea lui. În tot acest timp, el o privea 
fascinat, analizându-i părul ondulat şi negru, pielea 
măslinie şi ochii ei bej-roşiatici, neobişnuiți. 


7 Cea-Care-Este a considerat că trebuie să îţi fie salvată viaţa. 


Dorinţa se trezi înlăuntrul lui cu o bucurie beată. 

— Cine eşti? o întrebă. 

Femeia zâmbi şi spuse ceva neinteligibil. 

Fiecare nuanță a comportamentului ei îi rodea 
subconştientul. Rochia ei bej şi fără formă nu era mai mult 
decât o cârpă prinsă în jurul taliei şi aruncată peste unul 
din umeri pentru a acoperi senzualitatea sânilor. Materialul 
părea primitiv, la fel ca şi instrumentele folosite să îi 
îngrijească rănile; uneltele unei culturi din epoca de piatră. 

"Zeilor! Cum a reuşit să îmi salveze viața?” 

— Cine? îşi uni mâinile cu palmele în sus, sugerând că 
pune o întrebare. Eşti? arătă spre pieptul ei. 

— Nin-si-anna, îşi ridică ea palmele. Cine. Eşti. Tu? 
repetă fata cuvânt cu cuvânt. 

El se strădui să caute un răspuns, dar mintea îi era 
goală. Ninsianna repetă întrebarea. Cum îi putea explica 
cuiva care nu vorbea limba lui că nu îşi amintea cine este? 

— Nu ştiu. 

— Ninsianna, arătă ea spre pieptul ei. Nuştiu, arătă spre 
el. 

— Nu, îşi clătină el capul. Nu îmi amintesc. 

— Ninsiana, arătă spre ea. Nuimiamintesc, arătă spre el. 

— Nu! Nu ştiu cine sunt! Nu îmi aduc aminte! 

Îşi lovi fruntea pentru a sublinia că mintea nu îi 
funcţionează. O durere ascuţită îi săgetă capul. Închise ochii 
până îi trecu amețeala. 

Femeia se încruntă până îşi dădu seama ce încerca el să 
îi spună. Îi atinse capul în locul care îl durea cel mai tare. 
Sub păr, o gâlmă imensă era dovada că se lovise puternic în 
acea zonă. 

Ninsianna îşi relua activitatea, ştergând sângele uscat de 
pe capul lui. Din când în când, se oprea şi îi mângâia 
aripile, ca şi cum nu ar mai fi văzut asemenea lucruri 


înainte. El bănuia că Ninsianna îi explica ce răni are, dar nu 
putea întelege nici măcar un singur cuvânt. 

Evita să tresară, nedorind să vadă expresia de teamă pe 
fața ei de fiecare dată când o făcea. Când ajunse la rana de 
pe piept, Ninsianna îi arătă o pereche de plăcuțe hexagonale 
de argint, prinse în jurul gâtului lui cu un lanț solid. 

Trase lanțul de sub cămaşă şi citi informaţiile gravate în 
cuneiforme pătrățoase pe plăcuţe: 


Colonel Mikhail Mannuki'ili 
352d GOS 
Forțele Aeriene Angelice 
A Doua Alianţă Galactică 


Deşi datele nu îl făcură să îşi amintească nimic, înțelese 
ce semnificație aveau. Singurul motiv pentru care soldații 
purtau aceste plăcuţe de identificare era acela de a putea fi 
recunoscuți când mureau. Deşi nu îşi putea aminti nimic, 
plăcuţele însemnau că era parte din ceva mai mare. 

— Sunt soldat, spuse el. Soldat în Alianţa Galactică. 

Arătă spre Ninsianna. 

— Tu eşti Ninsianna. 

Arătă spre piptul lui. 

— Eu sunt Mikhail. 

Ninsianna zâmbi. 

— Mikhail? 

— Da. 

Îi repetă numele de câteva ori, apoi îi ţinu plosca ei 
primitivă lipită de buze. 

— Icki, spuse ea, restul fiind neinteligibil cu excepţia 
cuvântului de la final. Okay? 

Bea, poate? 

— Oh-kay, repetă el. 

Înghiți apa până când goli plosca. 


Ninsianna îi arătă fisura din navă. Îl înveli până la gât în 
pătură şi îi spuse, folosindu-şi mâinile, că voia ca el să 
doarmă. 

— Oh-kay, spuse el nesigur. 

Pleca să mai aducă apă? 

Ninsianna ieşi prin crăpătură. 

În timp ce stătea întins acolo, Mikhail realiză cât de 
vulnerabil era. 

NINSLANNA 

Râul aluneca de pe povârniş către oaza scobită în inima 
muntelui, o mică insulă paradisiacă în mijlocul deşertului, 
în care un pâlc de vegetaţie bogată se înălța de o parte şi de 
alta a apei. Spre deosebire de deşertul uscat, în oază 
domnea un parfum bogat, de parcă locul ar fi avut viață. 

Nu era de mirare că tribul Halifian considera această 
zonă sacră! 

Ninsianna se răsucea în mişcări de dans, formulând 
lucruri inteligente pe care să i le spună celui mai nou 
pacient al ei folosind doar limbajul semnelor. 

— Liberă! Sunt liberă! 


Şi nu doar atât, o creatură a Raiului îi era de acum 
înainte îndatorată pe veci. 

Mersul său se transformă într-un ţopăit copilăros atunci 
când o umbră mică îi tăie calea. Un vultur enorm, auriu se 
năpusti înspre râul care îşi lărgea albia într-un iaz, în 
spatele rocilor prăbuşite ce îi blocau drumul. 

— O piază rea! 

Vulturul îşi scufundă capul în apă, iar aripile sale 
împrăştiară stropi pretutindeni în timp ce el pescuia un 
peşte gras. Tânăra râse privind pasărea care îşi căra cina 
înspre văzduh. 

Se gândi îndelung la puţinele lucruri pe care le ştia 
despre amnezie. Mama sa îi povestise despre acestea atunci 
când un războinic suferise o lovitură la cap. De obicei, era 
nevoie de câteva ore pentru ca amintirile să revină, chiar 
dacă Mikhail (îi repetă numele de mai multe ori şi hotâri că 
îi plăcea cum suna pe buzele ei) părea straniu de lucid 
pentru cineva care nu îşi putea aminti nici propriul nume. 
Poate că nu îi înțelesese întrebarea? Sau îi ascundea 
informaţii? Nu conta. Oricum, Cea-Care-Este îi răspunsese 
rugăciunilor. 

Ajunse la pârâul care se rostogolea pe muntele sacru, 
umflat de ploile iernii târzii, şi îşi reumplu recipientul de 
piele. Propria reflecţie îi strălucea înaintea ochilor, pătată de 
sângele lui Mikhail. 

Nu ar lua-o în ceruri dacă ar arăta urât, adevărat? 

Fata se avântă în apă şi se aşeză chiar în locul din care 
vulturul îşi capturase peştele. Era suficient de adâncă încât 
să îşi scufunde gâtul. Îşi curăță sângele de pe mâini, apoi de 
pe corp, după care îşi cobori capul pentru a-şi uda părul. Se 
ridică, fredonând un cântec despre libertate, şi îşi trecu 
degetele prin păr pentru a scăpa de sângele uscat şi 
închegat. 


El provine din ceruri, 
Mă va purta în Rai, 
Mă va lua de aici! 
Departe de trucurile omeneşti! 


Deodată, păsările îşi încetară trilul. Fata îşi reaşeză părul 
ud. La marginea oazei se afla Jamin alături de războinici, 
sprijiniți de sulițele lor. Un fior îi cuprinse pântecul. 

— Ninsianna! Jamin îi făcu un semn cu mâna. Am venit 
să te duc acasă! 

Ninsianna rămase sfidătoare. 

— Acasă? întrebă ea. Eu nu am o casă, ai uitat? Ai mers 
la tatăl tău ca un copil răsfățat şi i-ai cerut să declare că fie 
mă mărit cu tine, fie sunt alungată din sat. 

Fata gesticulă către oază. 

— După cum poți vedea, aleg alungarea. Acum pleacă! 

Războinicii priviră nava argintie de pe hornul distrus al 
căreia încă ieşea fum, chiar dacă nu mai era cuprins de 
flăcări roşiatice. 

— E o piază rea, spuse Jamin. Zeii au trimis acest obiect 
din ceruri. 

— Şi ce ştii tu despre zei? Oh, tu, acela care a jurat în 
numele zeiței că mă va duce la Nineveh? lar apoi, când 
prietenii tăi au râs, ţi-a păsat mai mult de propriul prestigiu 
decât de viitoarea ta mireasă! 

Jamin tresări. 

— Nu înţelegi. Tatăl meu... 

— ...nu şi-a dorit să pară că ai accepta ordine din partea 
unei femei! strigă fata. Aşa că, în schimb, ţi-ai încălcat 
promisiunea. Prin urmare, eu am rupt logodna! 

Se bucură de expresia rănită a lui Jamin, întorcându-i 
spatele şi încrucişându-şi brațele la piept. Jamin scoase un 
sunet asemănător unei rațe strangulate. Războinicii râseră. 

— Te-am avertizat că aşa se va întâmpla, spuse Firouz. 


— Femeile din casa lui Immanu au fost dintotdeauna 
cele care au purtat pantalonii, adăuga Dadbeh. 

— Ninsianna este pur şi simplu furioasă pentru că nu o 
laşi să facă pe şefa, completă şi Tirdard. 

Obrazul lui Jamin se crispă atunci când privi în jos la 
kiltul său format din patru straturi, semn al prestigiului de 
care se bucura. 

— Poate că de aceea o găseşti atât de atractivă? îl tachină 
Firouz. Îţi doreşti ca ea să îţi preia sarcinile de conducător? 

Dadbeh îşi întinse mâna înspre zona bazinului. 

— Oh! Jamin, spuse el cu o voce înaltă, falsetto. Goleşte 
plosca, iar apoi serveşte-mă cu limba! 

— Oh, Ninsianna, i se alătură Firouz cu o voce joasă de 
bas, sunt sclavul tău! 

Se prefăcu că îi linge mâna lui Dadbeh. 

— Oh! Oh! Oo-oh! Dadbeh gemu cu o falsă plăcere. Nu te 
opri! Oh! Jamin! Apoi ai permisiunea să îmi săruți degetele 
de la picioare! 

Tirdard se aplecă, ţinându-se de stomac în timp ce râdea. 
Ochii lui Jamin se întunecară de furie. Arătă înspre 
Ninsianna. 

— Te vei îndepărta de această blestemată stea căzută! 

Fata îşi îndreptă bărbia. 

— Nu, nu voi face asta! 

— O, ba da, o vei face! 

Apa se împrăştie în jurul lui în timp ce îşi făcu drum 
înspre oază. Părea că apa însăşi încerca să fugă. Ninsianna 
alergă înspre malul opus, iar inima îi bătea puternic atunci 
când Jamin o ajunse din urmă. El o apucă de braț. 

— Dă-mi drumul! 

— Tatăl tău m-a trimis să... 

— Nu! 

Fata se agită şi îl lovi: 

— Nu eşti şeful meu! Şi nu mă voi mărita cu tine! 


Războinicii râseră. Jamin o apucă de păr. 

— Mă vei trata cu respect! 

— NT a 

Strigătul ei fu înăbuşit, căci Jamin îi scufundă capul sub 
apă. Cu un țipăt panicat, Ninsianna se luptă să scape din 
strânsoarea lui, dar el îşi menținea degetele înfipte adânc în 
părul său. O trase înapoi la suprafață cu o smucitură dură. 

— Cedezi? 

— Nu! bolborosi ea. Mai curând m-aş căsători cu un țap! 

Războinicii îl tachinară. 

— Ai nevoie de ajutor ca să struneşti capra? râse Siamek. 

— Nu, răspunse Jamin. Nu există nimic greşit ce nu 
poate fi îndreptat cu o bătaie bună. 

Sângele Ninsiannei fierbea. Cum îndrăznea să o trateze 
cu atâta lipsă de respect?! Nu numai că era fiica unui 
şaman, dar era şi nepoata lui Lugalbanda! Un şaman 
războinic atât de puternic încât oprise inimile duşmanilor! 

Îşi imagină toate lucrurile îngrozitoare pe care îşi dorea 
să i le facă. Lucrurile despre care se spunea că le putea face 
bunicul ei, lucrurile pe care Mama i le interzisese tatălui 
său. Energia pe care o simțise mai devreme, când smulsese 
sulița din pieptul lui Mikhail, îi năvăli în corp. Strângând 
pumnul, îl lovi pe Jamin cât de tare putu. 

— Mai bine aş muri! strigă ea. 

Când îl lovi, îşi imagină că facea asta cu o piatră. Capul 
lui Jamin fu aruncat înapoi. 

— Tu, căţe... urlă Jamin. 

Restul cuvintelor sale rămase neauzit, căci îi scufundă 
din nou capul fetei sub apă. 

Apa cuprinse nările Ninsiannei. Aceasta se agită şi lovi 
cu toată puterea, dar Jamin avea de două ori greutatea ei şi 
o strângea puternic de păr. Cu o smucitură, o trase înapoi la 
suprafață. 

— Renunţi?! 


— Niciodată! răspunse ea gâfâind. 

Îl lovi cu călcâiul în testicule. 

— Au! 

Trupul lui Jamin se îndoi de la mijloc. Războinicii râseră. 

— Hei, Jamin, spuse Firouz. Cred că ţi-ai întâlnit rivalul! 

Aura lui Jamin căpătă o nuanţă sângerie furioasă. 

— O să te învăţ eu ce înseamnă respectul, femeie! 

Îi scufundă din nou capul sub apă, dar de această dată îl 
menținu acolo până când plămânii ei păreau să fie pe 
punctul de a exploda. Mâinile şi picioarele i se înmuiară pe 
măsură ce trupul îşi dădea ultimele suflări. Inima îi tropăia 
puternic în urechi. Lumea se întunecă şi se îndepărtă. 

Mamă? Ajută-mă... se rugă. Nu sunt destul de puternică 
încât să lupt singură împotriva lui! 

Deodată, strânsoarea lui Jamin se slăbi. Fata reveni la 
suprafață, căutând aerul prețios. Toţi cei cinci bărbați 
priviră uimiți la nava din cer. Mergând către ei, Mikhail se 
apropia cu unica sa aripă sănătoasă întinsă şi târâind-o pe 
cea rănită în urma lui. 

— Demon înaripat! urlară aceştia. 

Războinicii îşi înălțară sulițele. Pe partea din față a 
tricoului lui Mikhail, sângele se închegase, formând o pată 
maronie. 

— Este protectorul meu! strigă fata, sperând să îi 
înfricoşeze înainte să observe cât de rănit era Mikhail. 
Fugiţi! Fugiți până nu vă loveşte! 

Mihail ridică ceea ce părea a fi un băț. Negru profund. 
Mai mare decât un cuţit. O rază albastră țâşni din vârf 
asemenea unei mingi de foc. Pietrele explodară la picioarele 
luptătorului, țâşnind înapoi ca şi cum ar fi fost lovite de o 
turmă de bouri. Fum şi un miros de furtună se înălțară în 
aer. Cu un strigăt, războinicii fugiră. 

Jamin o apucă pe Ninsianna şi o tinu strâns la spatele 
său. Privea sulița pe care o lăsase pe malul râului, 


calculându-şi, fără îndoială, şansele de a recupera terenul. 
Mikhail făcu un semn către ei cu strania ramură neagră 
înflăcărată. 

— Lig di dul, mârâi el. 

O a doua rază fulgeră, aterizând periculos de aproape de 
Jamin. Un val de apă se ridică în aer asemenea unui gheizer 
şi apoi se năpusti la pământ, provocându-le o senzație 
ciudată, de parcă ar fi fost înțepaţi de un întreg stup de 
albine. Jamin înghiţi în sec, dar nu îi dădu drumul fetei. 

— Rămâi în spatele meu, spuse. Te voi proteja. 

Mikhail îşi îndreptă sulița înflăcărată spre pieptul lui 
Jamin. 

— Ninsianna, teacht anseo! îi făcu semn să se apropie de 
mal. 

— Doar peste trupul meu neînsuflețit! strisă Jamin. 

Îşi umflă pieptul pentru a arăta pe cât de ameninţător 
putea să arate un bărbat care stătea în apă adâncă până la 
talie, fără arme şi fără să poată să se ascundă nicăieri. Cei 
doi prădători alfa se priviră îndelung, amândoi dornici să o 
revendice pe ea drept trofeu. O undă de încântare cuprinse 
trupul Ninsiannei. Care dintre combatanți ar putea învinge? 
Mikhail stăpânea terenul, dar era, de asemenea, rănit grav, 
în timp ce Jamin se afla în formă maximă. Trebuia să îl 
distragă înainte ca acesta să îşi dea seama că nuanța 
închisă a tricoului lui Mikhail era datorată sângelui. 

Strângând pumnul, îl lovi pe Jamin direct în față. Se 
eliberă din strânsoare. Împrăştiind apă pretutindeni, îşi făcu 
drum înspre malul râului. Transpiraţia rece strălucea 
prelingându-se pe buzele albastre ale lui Mikhail, care se 
clătină, abia reuşind să rămână în picioare din cauza rănilor 
sale. Dacă îşi pierdea cunoştinţa, cu siguranţă că Jamin l-ar 
fi omorât. Ninsianna se aruncă în brațele lui Mikhail de 
parcă şi-ar fi îmbrățişat marea iubire. 

— Rezistă, şopti ea. 


Folosind fiecare dram de energie tămăduitoare pe care o 
posedase vreodată, se încărcă de aceasta şi încercă să o 
transmită prin propriile mâini. Un gâdilat cald, plăcut i se 
strecură în trup. Mikhail nu se mai clătina. 

Jamin privi dinspre ea spre Mikhail, ochii săi negri fiind 
plini de mâhnire, iar apoi de ură când ajunse la concluzia la 
care Ninsianna îşi dorea ca el să ajungă. 

— Ai spus că mă iubeşti? 

Fiul căpeteniei păşi înspre ea cu mâinile întinse 
asemenea unui cerşetor. Ninsianna îşi ridică bărbia şi îl 
îmbrățişă pe Mikhail, un simbol feminin universal pentru al 
meu. 

— Niciodată nu am spus că te iubesc, şuieră fata. Ţi-am 
spus că mă voi căsători cu tine pentru că ai promis că mă 
vei trata ca pe un egal! Dar apoi ţi-ai încălcat promisiunea, 
aşa că am găsit pe altcineva mai bun! 

Jamin îngheţă. 

Suliţa înflăcărată a lui Mikhail fremăta la urechile fetei, 
din ce în ce mai răsunătoare, asemenea unei haite de şacali 
care se pregăteşte să atace. Acesta o întinse, strigând, 
vânător furios pe cale să ucidă. 

— Téigh ar! rosti Mihail. Faigh an ifreann as anseo!8 

— Vei regreta asta! Spuse Jamin. 

Ţâşni din apa râului şi îşi înşfăcă sulița. Fără a privi 
înapoi, se îndreptă în aceeaşi direcție în care fugiseră 
tovarăşii săi cu o expresia atât de întunecată încât o 
înspăimântă. 

De îndată ce Jamin părăsi valea, Mihail se prăbuşi, 
trăgând-o şi pe ea la pământ. Luptându-se să se elibereze de 
aripile lui enorme, fata scuipă o mulțime de pene de un 
negru închis. Privi înspre povârnişul după care Jamin 


8 Pleacă! Pleacă de aici, fir-ar să fie! 


tocmai dispăruse. Ar fi trebuit să simtă ceva. Poate regret? 
Dar nu simțea nimic. Numai uşurare căci această logodnă 
se încheiase. 

Îngenunche pe pământ alături de pacientul său. Solul 
era dur şi pietros, aşa că îi sprijini capul în poala sa. 

— E în regulă, şopti ea. Jamin a plecat. 

Îi atinse baza gâtului. Deşi Mihail avea o paloare 
specifică morţilor, pulsul sănătos se izbi de degetele ei. 
Suspinând, ea îşi închise ochii, simțind cum energia pe care 
o acumulase cu puțin timp în urmă o abandona, lăsând-o la 
fel de obosită şi slăbită ca un miel nou-născut. Aici, în 
lumina zilei, îi analiză superbele aripi enorme, de un negru 
închis cu dungi întunecate ce păleau pe măsură ce înaintau 
spre piele. Îşi trecu degetele prin penele sale, resimțind 
diferența dintre cele lungi şi dure de la suprafață şi cele moi 
de dedesubt. 

Aripi! Zeița îi trimisese un bărbat cu aripi! 

Îi mângâie părul de culoarea alunelor coapte care 
contrastau puternic cu pielea lui palidă şi cremoasă ca 
laptele de capră. Degetele ei memorau fiecare detaliu rafinat. 
Trăsăturile lui cizelate nu erau acelea ale Ubaizilor, ci ale 
cremenei pe care războinicii o sculptau pentru a-şi împodobi 
sulițele: ascuţite, frumoase, dar letale. Îşi trecu degetele mai 
departe pe pieptul său musculos şi savură fiecare striație — 
trupul unui luptător în formă absolută. 

Propriul ei semi-zeu! 

— Mulţumesc că ai trimis un campion să mă salveze, îşi 
înălță ea rugămintea. 

Închise ochii şi concentră lumina tămăduitoare a Celei- 
Care-Dăinuie în mâinile ei pentru a grăbi vindecarea lui 
Mihail, reunind magia neagră în glasul de cântare al unui 
şaman. Simţi furnicături în mâini; mai calde, chiar, decât 
atunci când se rugase să îl vindece pe fiul conducătorului. 


Oh, mulțumiri zeiței! Cea-Care-Dăinuie  răspunsese 
rugăciunilor ei! 

Păsările începură să cânte din nou. O broască orăcăi. 
Lăcustele bâzâiră. Vulturul se reîntoarse şi înşfăcă un alt 
peşte. Pe măsură ce acesta îşi ridica prada spre văzduh, fata 
privi înspre soare. 

— Pot să îl păstrez? Chiar mi-ar plăcea mult să îl păstrez! 

Îi atinse aripile negre-maronii şi se încruntă. 

— Dar ce şi-ar dori o creatură a cerurilor de la mine? 


Capitolul 8 


Tu ai zis în inima ta, 
„Mă voi înălța la cer; 
Îmi voi ridica tronul mai presus de stelele lui Dumnezeu 
Voi şedea pe muntele adunării, 
Pe înălțimile din nord! 
Mă voi înălța deasupra norilor 
Ş mă voi face asemenea Celui Preainalt.” 


Isaia 14:13-14 


Data Galactică Standard: 152,323.02 Di. 
Haven-3: Clădirea Parlamentului Alianţei 
Prim-ministru Lucifer 


LUCIFER 

Haven-3 era cea de-a treia planetă într-un sistem solar 
creat artificial, care cuprindea un soare natural şi alți doi 
mai mici, artificiali, pentru ca în capitala Alianţei să nu 


apună nicicând soarele. Coloane ca din basme se înălțau 
graţioase înspre cer, alături de clădirile moderne de sticlă, 
oțel şi compuşi din plastic atât de puternici încât nici chiar 
un cutremur nu ar fi putut să îi doboare de pe stâlpii de 
susținere. La centrul de comandă, traficul revenea din şi 
pornea către toate planetele şi sistemele solare din galaxie. 
În centru se afla o clădire masivă, rotundă, astfel încât 
niciun delegat să nu stea vreodată mai aproape de tronul gol 
decât ceilalți. 

O creatură înaltă cu înfăţişare de şarpe, asemănătoare 
vag unui dragon, urcă treptele, sprijinindu-se cu grijă într- 
un baston. Vorbitorul Comunelor era un dragon Mu'aqgibat; 
nu un dragon real, cum era Shaytan, ci unul aparținând 
unei specii ce precedase formarea Alianţei. Acesta se opri în 
fața podiumului şi îşi scoase întâi ochelarii, după care şi 
ciocănelul. 

— Prim-ministrul se va adresa acum Parlamentului, 
spuse pe un ton formal. 

Lucifer urcă treptele către platforma centrală, aripile sale 
albe fiind aşezate cu rafinament la spate, asemenea mantiei 
Împăratului Etern. Balcon după balcon se întrezărea către 
dom; fiecare delegat reprezenta o planetă dintr-un imperiu 
ce cuprindea aproape jumătate din galaxie. Delegații erau pe 
cât de variate erau şi lumile pe care le reprezentau: 
mamifere, insecte, amfibieni şi alte forme de viață. Fiecare 
specie avea o planetă unde se dezvoltase în mod natural sub 
protecția Împăratului Etern, până când ajunsese la un nivel 
de sensibilitate destul de avansat încât să poată deveni 
membră a Alianţei Galactice. Fiecare specie avea o voce prin 
care să îşi ceară drepturile; fiecare specie cu excepţia 
uneia... 

A lui... 

Delegații vorbeau, stabilind înțelegeri după cum 
obişnuiau oficialii aleşi. 


— Nu am votat deja asupra acestei probleme? întrebă 
unul dintre ei. 

— Împăratul şi-a exercitat dreptul de veto, răspunse un 
alt delegat de lângă el. 

— Nu mă voi opune Împăratului Etern! zise primul. 

— De ce nu? interosă cel de-al doilea. Idiotul ne-a 
abandonat pentru două sute de ani, iar acum se arată şi 
vrea să ne fie Dumnezeu? 

Lucifer îşi strânse buzele, aşteptând ca Adunarea 
Generală să se liniştească. Larma continuă; o frenezie 
pasională de înțelegeri făcute pe sub masă; acest vot pentru 
acel vot; votează pentru acest proiect mediocru şi eu îți voi 
trece proiectul de lege prin comitet. Lucifer îşi închise ochii 
şi se concentră asupra valului de interes personal care, 
datorită darului empatiei pe care îl moştenise de la mama sa 
pe jumătate Serafim, îi permitea să vizualizeze dorințele 
delegaților. 

Simțurile  Angelice exacerbate identificau parfumul 
exagerat de after-shave scump şi brandy vechi, precum şi 
mirosul persistent de tabac. Acustica era atât de bună încât 
orice şoaptă reverbera în întreaga încăpere. Ochii săi stranii 
de culoarea platinei analizau coloseumul; perceptiv, cinic, 
reflexiv, în timp ce remarca cele mai puternice dorinţe şi 
observa locurile pe care trebuia să le ţintească pentru 
convingere. În final, îi făcu un semn Vorbitorului pentru a 
începe spectacolul. 

— În numele Împăratului Etern, zise Vorbitorul înalt, 
asemănător unui şarpe, agitându-şi ciocănelul. Cer ordine 
în cadrul acestei sesiuni a Parlamentului! 

Delegații priviră în jos dinspre balcoanele lor înalte. Deja 
reuşise să treacă această măsură o dată la mustață. 
Provocase o furtună atât de puternică încât însuşi Împăratul 
Etern intervenise pentru a o opri cu un rar veto imperial. 


Determinarea îl făcea pe Lucifer să se înalțe semeţ, 
fluturându-şi penele albe ca zăpada. Îşi întoarse partea mai 
chipeşă către camerele care transmiteau aceste evenimente 
pentru toate posturile de televiziune din Alianţă. 

— Astăzi nu vin în fața dumneavoastră în calitate de fiu 
adoptat al Împăratului Etern, spuse Lucifer. Nu în calitate 
de bărbat care, grație unei norocoase întâmplări, a primit o 
voce pentru că tatăl meu m-a numit pe mine să vă reprezint 
interesele. 

Îşi plecă aripile într-un gest de umilinţă. 

— Vin în calitate de Angelic, o specie al cărei unic scop 
este să îşi închine viața pentru protecţia dumneavoastră, a 
raselor dezvoltate natural. 

Se mişcă pentru a se poziționa în fața unui Leonid 
enorm, auriu, şi a unui Centaur corpolent pe care îl numise 
pentru a sta de pază la marginea scenei. Se răsuci pentru a 
fi față în față cu camerele care se roteau asemenea ciocurilor 
unor vulturi lacomi urmărindu-l, conştient de faptul că 
lentilele lor refractante aveau să facă să pară că cei doi 
hibrizi stăteau chiar în spatele său. 

— Pe toată durata existenței Alianţei, spuse Lucifer către 
camere, Împăratul s-a bazat pe forța militară pentru a 
menține Imperiul lui Sata'an sub control. 

Făcu un semn către omul-leu şi hibridul jumătate om, 
jumătate cal. 

— Pentru a reuşi aceasta, a creat patru specii de super- 
soldați  proiectați genetic: Forțele  Aviatice  Angelice, 
Luptătorii Leonizi Multicapabili, Cavaleria de Centauri şi 
Flota Merfolk. 

Urmări privirea delegaților pe care îi țintise cu ceva timp 
înainte drept impresionabili, cei care priveau dinspre 
balcoanele lor somptuoase asemenea zeilor care se amestecă 
mereu în chestiunile muritorilor. Lumina soarelui se 
întrezărea în Atrium ca un semn de la Cea-Care-Este, 


creând o strălucitoare aureolă aurită în jurul părului său 
alb-blond şi înconjurând perfecțiunea trăsăturilor sale prea 
simetrice, amintindu-le delegaților că el era fiul adoptat al 
împăratului şi al Dumnezeului lor. 

— Pentru 150.000 de ani, superioritatea noastră militară 
a permis menţinerea unui echilibru deloc uşor între 
Imperiul Sataanic şi propria noastră Alianță Galactică, 
adăugă Lucifer. Dar acum, o nouă amenințare s-a abătut 
asupra Alianţei. Nu amenințarea externă a lui Shaytan, ci 
una creată de noi înşine. 

Făcu o pauză pentru a-l privi pe delegatul din stânga sa, 
apoi pe cel din dreapta, înainte de a se întoarce pentru a sta 
față în față cu camerele. Îşi cobori vocea de parcă ar fi 
dezvăluit un secret; suficient de jos pentru a-i determina pe 
delegați să se aplece înainte pentru a auzi. 

— Armatele care ne apără, doamnelor şi domnilor, sunt o 
specie pe moarte. 

Un fior străbătu adunarea - să îl audă expunându-le 
ruşinea înaintea camerelor, să facă totul oficial, să le 
transforme slăbiciunea în ceva real... Zgomotul perpetuu al 
interesului propriu reizbucni: 

— Constituenţii mei au fost furioşi pentru că am votat să 
ni se externalizeze slujbele. 

— Cui îi pasă dacă mor hibrizii? 

— Ce legătură are asta cu —-mine-? 

Un Lord Arahnoid tânăr şi agresiv se ridică; era un 
delegat proaspăt numit, care nu învățase încă faptul că, 
atunci când camerele sunt prezente, este mai bine să te 
abții. 

— Rasa TA moare! ţipă el. Rasa noastră este numai bine! 

Se întoarse către delegaţii din jurul său când aceştia 
rânjiră. 

— Aşa că spune-i lui Shay'tan că îşi poate lua înțelegerea 
şi şi-o poate înfige sub coadă! 


Discordia deveni haotică pe măsură ce Parlamentul se 
agită asemenea unor coțofane care rânjesc la un medalion 
de aur. Atâta sinceritate brută în fața camerelor era o gafă 
politică, dar lordul proaspăt învestit exprimase un sentiment 
împărtăşit fără ocolişuri de mulți alții. 

Ochii argintii ai lui Lucifer îi sfredeliră pe cei ai 
Arahnoidului, iar acesta îşi îndreptă ambele mâini către 
inimă, înmuindu-şi expresia feței. 

— Da, zise Lucifer cu blândețe. Rasa mea moare. Rasa 
mea, care a protejat rasa ta până când aceasta a devenit 
destul de puternică încât să se alăture Alianţei, moare. 

Îşi încleştă pumnul şi se holbă la el, de parcă ar fi luat o 
decizie. În timpul pauzei, camerele se mutară concentrându- 
se spre interior şi spre exterior, plasând disputa între el şi 
trăirea pe care Lordul Arahnoid o prezentase înaintea 
ochilor publici a miliardelor de telespectatori. 

— Rasa mea, care l-a alungat pe Shay'tan de pe planeta 
ta atunci când a încercat să o anexeze, iar voi aţi venit la noi 
după ajutor, MOARE! 

Îşi ridică vocea, urlând în timp ce agita pumnul către 
Lordul Arahnoid prea vorbăreț. 

— lar acum, acel mileniu de război continuu ne-a 
decimat într-un asemenea mod încât avem mai mult 
echipament decât hibrizi existenți pentru a folosi acest 
echipament, iar rasa mea vine la rasa ta pentru a cerşi 
ajutor astfel încât să nu dispărem cu toţii! 

Îşi trânti pumnul pe podium. Ochii săi stranii luceau de 
furie. Delegatul Arahnoid se foi în scaun în timp ce ceilalți, 
care cu câteva momente înainte jubilaseră, îl priveau acum 
pe tânărul lord cu dispreț, detaşându-se public de acest 
parvenit prost. 

— Este bine că specia Arahnoidă înfloreşte, spuse 
Lucifer. Asta înseamnă că hibrizii nu şi-au sacrificat viețile 
în zadar. 


Privi către delegații asezați asemenea vulturilor în 
balcoanele lor. 

— Când ne-a creat Împăratul, adăugă el, a stabilit ca 
unicul nostru scop să fie protejarea speciilor dezvoltate în 
mod natural. Ne-a fost respinsă apartenența la Alianță 
pentru că vă era teamă că vom abuza de abilitățile 
superioare genetic pe care el ni le-a hărăzit în ADN. 

Făcu un gest către un scaun gol, lăsat astfel în semn de 
comemorare pentru o planetă ce nu mai făcea parte din 
Alianţă. 

— Cândva, demult, rasa primordială care a dat naştere 
speciei noastre încă se afla printre noi. Pentru că ne vedeau 
drept copiii lor, s-au asigurat că noi, hibrizii, nu vom lâncezi 
fără un glas. Dar apoi, în urmă cu 74.000 de ani, un 
asteroid a lovit Nibiru. Şi aşa, pur şi simplu - îşi pocni 
degetele — întreaga umanitate a fost distrusă. 

Le închină predecesorilor săi decedați un moment de 
linişte. 

— Atunci când oamenii au dispărut, au luat cu ei ceea ce 
prețuiam noi, hibrizii, ca pe propria casă. Ne-au luat vocea. 
Şi au luat cu ei şi diversitatea genetică de care aveam nevoie 
pentru a supraviețui. 

Îşi întinse braţele, formând un „T”; arăta asemenea 
victimelor supuse unei exorcizări. Apoi îşi aplecă aripile, de 
parcă ar fi fost prea grele pentru a le putea ridica. În final, 
înclină capul ca un martir care se oferă drept sacrificiu 
pentru binele universal. 

— Pe măsură ce Alianța s-a răspândit, galaxia a început 
să ne privească pe noi drept aceia ce le pot rezolva 
problemele. Aşa că ne-aţi eliminat specia din rândurile 
voastre şi ne-aţi aşezat în nave spațiale din Univers. Apoi, 
ați declarat că hibrizii trebuie să servească 500 de ani în 
armată, nu doar 20, ca voluntarii, pentru că dacă nu 
suntem omorâți în luptă, putem trăi atât. 


Ridică vocea cu furie. 

— Dar nu s-a oprit totul aici! strigă el. Când rata 
naşterilor în rândul hibrizilor a scăzut mai mult, ne-ațţi 
alungat femeile de pe planetele voastre şi le-aţi pus şi pe ele 
să lupte. 

Se învârti pentru a sta față în față cu rasele antice care 
existaseră chiar de mai mult timp decât Alianţa, iar aripile i 
se umflară asemenea celor ale unui prădător. Baza lor de 
putere depindea de menținerea unei armate de sclavi. 

— Apoi, în urmă cu 600 de ani ne-aţi spus că ni se 
interzice orice formă de relație, pentru orice motiv cu 
excepţia aceluia de a procrea pentru a perpetua gloria 
Alianţei! continuă el. Sau chiar urmaşi născuți alături de 
acelaşi partener de două ori! Pentru că suntem atât de 
profund încrucişaţi genetic încât diversitatea reprezintă 
acum o problemă! 

Bătu din aripi. Aripile sale frumoase, albe, a căror 
existență aducea de la sine ideea că specia lui nu putea 
dispune niciodată o voce, căci aripile nu se dezvoltaseră în 
mod natural pe spatele său. 

— Totul datorită modificărilor genetice pe care Împăratul 
ni le-a oferit pentru a menţine acestea - smulse o pană albă 
ca zăpada - aceste aripi. Şi celelalte schimbări care ne 
transformă specia în sclavi, obligându-ne să vă servim pe voi 
sunt gene recesive! 

Aruncă pana în aer. O rază de soare o cuprinse de 
deasupra, de parcă însăşi Cea-Care-Este îşi dorea să spună 
„Vedeţi!” Pana pluti înspre pământ în linişte. Doar mişcarea 
picioarelor reaşezate şi tusea ocazională mai străpungeau 
tăcerea în sala cea mare când aceasta se lovi de sol. 

— Aceste îmbunătăţiri, zise Lucifer fâlfâind din aripi, 
necesită atât de multă reproducere selectivă pentru a se 
menţine încât NE-AM ÎNCRUCIŞAT GENETIC PÂNĂ LA 
LIMITA EXTINCŢIEI! 


Păşi către un delegat Electrofor şi privi adânc acest 
conservator lider religios dintr-o lume antică a ţiparilor 
însuflețiți care disprețuiau toți hibrizii, căci îi considerau 
„abominațţii fabricate”. 

— Voi vă puteţi căsători? strigă Lucifer către el. Dar noi, 
nu? Pentru că aveți nevoie ca noi să facem mulți copii care 
au acestea, astfel încât inamicii voştri să poată trage în ele, 
dar fără inconveniența drepturilor de vot? 

Lucifer flutură din nou din aripi. Curentul provocat 
spulberă hârtiile de pe masa delegatului. 

— Ce suntem noi? Animale pe care le creşteți pentru 
tăiere? 

O undă albastră de electricitate aprinse acea zonă a 
camerei când coada letală a Electroforului se lumină din 
cauza indignării fanatice. Delegații din jurul său şuierară 
dezaprobator. Câţiva dintre ei şoptiră „ipocritul” suficient de 
tare încât sunetul să poată fi prins de camerele de filmat. 

Lucifer lovi cu pumnul în grilajul balustradei. 

— Nici Shaytan nu le face asta propriilor cetățeni! 

Se întoarse cu fața către camere. 

— Iar acum, continuă Lucifer, iar vocea i se stinse pe 
măsură ce simți un nod crescându-i în gât, acum, chiar în 
momentul în care un bebeluş hibrid se naşte, înainte ca 
măcar să i se taie cordonul ombilical, un reprezentant al 
Academiei de Pregătire pentru Tineri a Împăratului se arată 
pentru a-l lua de lângă mama sa, indiferent dacă ea este sau 
nu de acord. 

Câteva lacrimi i se scurseră pe obraji. 

— Bebeluşi! Îndoctrinăm bebeluşi care au mai puţin de 
un minut de viață să vă apere fiindcă nu ne permitem ca 
părinții lor să se retragă pentru câţiva ani şi să îşi crească 
propriii copii. 

Aripile sale albe se îndoiră spre pământ, tremurând de 
emoție. Se întoarse cu ochii închişi, departe de camere, 


încercând să liniştească emoția brută care amenința să îl 
copleşească. În sală era atât de multă linişte încât ai fi putut 
auzi acul căzând. El tuşi, iar apoi îşi frecă obrajii, hotărât să 
nu îi lase să îl vadă plângând. Consilierul său legislativ se 
grăbi cu un pahar de apă. Lucifer înghiți lacom lichidul şi îşi 
rearanjă trăsăturile sub masca politicianului profesionist. 

— Prezentăm toate aceste discursuri extraordinare 
despre liberul arbitru - vocea lui Lucifer părea ostenită — dar 
din momentul în care un hibrid respiră pentru întâia oară, îl 
convingem că singurul său scop este să moară sprijinindu-l 
pe Împărat. Dar acum nu vă mai putem oferi nici asta, 
pentru că specia noastră şi-a pierdut capacitatea de a 
procrea. 

Liniştea absolută domnea în Parlament. Un tuset 
emoționat străpunse aerul. Lucifer privi în ochii delegaților 
cheie din blocul cel vechi, care în mod obişnuit i s-ar fi 
opus, şi îi observă zvârcolindu-se jenați. Bani. Totul se 
rezuma la bani. Tocmai propusese o justificare morală pe 
care delegații mai tineri o puteau prezenta în fața 
constituenților pentru a-şi explica votul în favoarea 
suspendării. Acum trebuia să formuleze lucrurile în termeni 
de care le păsa şi delegaților mai bătrâni. 

— Luaţi în considerare doar această problemă, 
doamnelor şi domnilor, spuse el. Dacă hibrizii dispar şi nu 
vă mai pot proteja, atunci cine o va face? Cine va proteja 
Alianța când niciun hibrid nu va mai fi? 

Lăsă întrebarea suspendată înaintea lor ca un miros urât 
înainte de a recita un faimos slogan al Alianței: „Cum se duc 
rasele hibride care ne protejează, asemenea o va face şi 
Alianța.” 

În subconştientul său, o voce şopti: 

Vină. Vină. Vina. 

Frică. 

Întocmai ca o reclamă de televiziune bine modelată. 


Putea practic să audă viori cântând în fundal când acea 
voce mică, sarcastică ce îi şoptise dintotdeauna în minte îi 
spuse acum să înainteze cu acest veto în Parlament şi să 
anuleze obiecțiile tatălui său nemuritor. Era timpul să 
anuleze strânsoarea pe care cei doi împărațţi-zei aflați într-o 
eternă dispută o aveau asupra cetățenilor ambelor imperii. 
Şoptea că era momentul să îşi salveze specia. Şoptea să se 
salveze pe sine. 

— Războiul nesfârşit nu e un răspuns. 

Lucifer îşi întinse mâna. 

— Sunt aici pentru a oferi o cale mai bună de a obţine 
pacea. 

Îşi  înălță aripile din căderea lor  mâhnită. 
Comportamentul său se schimbă din acela al suferindului 
căit în cel al predicatorului de televiziune care prezintă 
absolutul în fața unui cort de circ plin de păcătoşi. 
Evidenţiase îngrozitoarea realitate. Acum era momentul să 
vândă răscumpărarea. 

— De-a lungul ultimului veac - aripile lui Lucifer se 
unduiră pline de speranță - disputele de graniță în anumite 
sectoare au scăzut. Imperiul Sata'anic a lăsat în pace acele 
sectoare, nu pentru că le păzim cu armament de război, ci 
pentru că acele planete fac comerț cu Imperiul Sata'anic. 

Lucifer înaintă, privind drept în ochii fiecăruia dintre 
delegați. Vindea o soluţie pentru o problemă murdară cu 
care nimeni nu voia să se confrunte. Era antrenorul unei 
echipe de sporturi de contact încurajându-şi echipa. Vorbi 
repede pentru ca opoziţia să nu îl întrerupă. 

— Dacă Alianța şi-ar extinde acest parteneriat, toată 
lumea ar avea de câştigat. Noi câştisăm, producătorii 
câştigă, Imperiul câştigă. Câştig-câştig-câştig. Toată lumea 
este fericită. Toată lumea este bogată. Şi nimeni nu va 
începe un război pentru că economiile vor fi mult prea 
profund legate pentru a risca un dezechilibru. 


Arahnoidul care îl întrerupsese mai devreme îl şicană din 
balconul său: 

— Asta e povestea pe care le-a îngânat-o Shay'tan celor 
din colonia 51-Pegasi-4! Şi uite unde au ajuns ei. Shaytan a 
măcelărit întreaga planetă!!! Şi întreaga rasă a Angelicilor 
Serafimi împreună cu ea! 

Aripile albe ale lui Lucifer se cutremurară de furie şi 
pierdere. Serafimul... Ascunse emoția în spatele măştii pe 
care o construise pentru a-şi ascunde propria persoană de 
lume. 

— Asta a fost acum 25 de ani, zise Lucifer solemn. Nu a 
fost ceva ce a făcut Shay'tan. Hashem însuşi a confirmat că 
a fost vorba de pirați care au acționat din proprie inițiativă. 

— Aşa pretinde Shay'tan!!! contracară lordul Arahnoid. 
Un martor a declarat că a văzut soldați care purtau 
uniforme  Sataanice invadând planeta. Nu o bandă 
dezorganizată de pirați. 

Mica voce sarcastică îi şopti în minte: „Îl îmbată puterea 
la gândul că ar putea întoarce votul. Trebuie să îl tratezi ca 
pe copilul ce este...” 

— Aşa pretinde un copil înspăimântat de 9 ani! 

Lucifer se întoarse cu spatele la Arahnoid şi apelă, în 
schimb, la rasele antice care erau atât de aproape de 
perfecțiunea genetică încât se identificau mai mult decât 
oricare altă specie cu tatăl său. 

Delegatul Mu'aqgibat îşi lovi toiagul de pământ. Bani 
vechi. Putere. Grupul raselor antice deveni tăcut îndată. 
Brokerii puterii nu puteau să îi permită unui începător 
prostuț să fure atenția. Unda de linişte care cuprinse 
adunarea generală era nestabilită, dar completă. Lucifer 
prezentase tragedia în termeni de care le păsa... Bani şi 
putere. Aveau să îi permită să îşi încheie discursul. 

— Shay'tan este dispus să le ofere companiilor de comerț 
pacifiste accesul necesar pentru a vinde produsele de care 


au nevoie oamenii săi. Tot ceea ce el cere la schimb este ca 
noi să facem acelaşi lucru. 

Făcu o pauză pentru a lăsa cuvintele să îşi atingă ținta. 

— Complet cinstit. 

Noţiunea de cinste fundamentală era unul dintre pilonii 
de bază ai societății Alianţei. 

Acea voce rebelă şopti: 

„Louă nu le pasă cu adevărat de corectitudine. Vorbeşte 
doar în termeni pe care îi înțeleg. Ce îi va costa dacă nu 
votează pentru acest acord de comerț.” 

— Ori facem aşa - Lucifer îşi înălță aripile ca un prădător 
care se lansează pentru a ucide şi făcu un gest către camere 
de parcă ar fi fost Devoratorul de Copii - ori trebuie să 
hotărâm ai cui copii îi trimitem la armată pentru a ne apăra. 
Pentru că, având în vedere ritmul în care hibrizii mor, în 
zece ani nu vom mai fi destui încât să vă putem proteja. 

Arătă către rasele antice. 

— E nevoie de şase umanoizi dezvoltați natural pentru a 
înlocui un singur hibrid, iar acele specii au toate drepturi de 
vot. Aşa că înregistrați aceste numere când va gândiţi cât de 
mult vă va costa să respingeți propunerea de pace a lui 
Shay'tan. Acordul pentru comerț sau rezoluția. E alegerea 
voastră. 

Lucifer aşteptă până când delegaţii care îi blocaseră 
propunerea pentru comerț îl priviră în ochi. Dragonul 
Mu'aqgibat îşi luă toiagul şi îl trânti de podea. Le câştigase 
votul. 

— Propun o moţiune pentru ca Parlamentul să extindă 
Acordul de Comerț Liber existent către toate teritoriile 
Alianţei, spuse Lucifer. Înaintez această moţiune către vot 
imediat... 

Tânărul lord Arahnoid se ridică. 

— Shaytan cucereşte noi planete şi le recrutează 
cetățenii drept forță de muncă pentru ca apoi să ne vândă la 


un preț mult mai mic, strigă Arahnoidul. Nu e cu mult 
diferit de sclavie! 

Vocea mică şi sarcastică şopti: 

„E convenabil cum numesc ceea ce face Shay'tan sclavie, 
dar omit cei 500 de ani de serviciu militar forțat care li se 
impune hibrizilor.” 

— Ceea ce face Shaytan în interiorul graniţelor 
propriului imperiu este irelevant, zise Lucifer cu voce tare. 
Noi ratificăm un acord de comerț, nu ne supunem Legii 
Sata'anice. 

Ceilalți delegați începură să ezite. Graţie darului său, 
Lucifer putea citi gândurile delegaților. 

— Sunt dispus să alegem din nou. 

— Rata şomajului a crescut la 17%! 

— De ce ar trebui să îl susțin dacă propriul tată a votat 
împotriva lui? 

Aripile lui Lucifer se pleoştiră. 

„Îi pierzi,” şopti vocea mică şi răutăcioasă. „Promite-le 
ceva ce le pot prezenta constituenţilor şi să spună că au făcut 
lucrul corect.” 

Lucifer privi cum energia din cameră se îndepărta de el. 
Deşi ura cinismul vocii sale interioare, avea întotdeauna 
dreptate. 

— Îi va da armatei noastre hibride extrem de împovărate 
şansa de a-şi reumple posturile! strigă el. 

Putu să simtă momentul în care energia se întoarse, dar 
victoria era oarbă, căci nu moartea în bătălie era problema, 
ci incapacitatea pură de a se reproduce. Totuşi, mai puţine 
vieţi irosite le-ar putea da timp hibrizilor, iar timpul era ceea 
ce el căuta cu disperare. 

Arahnoidul strigă, lansând o provocare pierzândă. 

— Dacă deschizi piețele Alianței către comerț 
discreționar, banii vor intra în cuferele lui Shay’'tan. Îi va 


folosi pentru a-şi întări armata. Industria noastră va fi 
decimată, iar nivelul nostru de trai va fi redus la sărăcie. 

— O, mai taci! şuierară mai mulți delegați înspre el. Crezi 
că vrem ca fiii noştri să fie carnea de tun a lui Hashem? 

— Shay'tan nu va mai avea nevoie să ne învingă în luptă, 
strigă Arahnoidul. Rezoluţia aceasta îi va permite să ne 
aducă la faliment şi apoi să ne cumpere pentru un preț de 
nimic! 

Lucifer îi întrerupse înainte ca lucrurile să scape de sub 
control. 

— Avem o alegere, zise Lucifer. Le vom spune hibrizilor 
noştri soldaţi că nu ne pasă dacă dispar, atâta timp cât 
continuă să ne apere în timpul procesului? Sau ne vom 
asuma responsabilitatea în această situație şi vom spune 
GATA CU RĂZBOIUL!!! 

Îşi ridică braţele şi făcu un semn către camere în acelaşi 
mod în care tatăl lui nemuritor gesticula atunci când invoca 
trăsnetul. 

— Se votează pentru pace? 

— Da! răsună mulțimea. 

— Cineva împotriva? întrebă Vorbitorul Comunelor. 

— Da! vocea tânărului lord Arahnoid răsună singură. 

Nu era singurul delegat care se opunea măsurii, dar era 
unicul suficient de naiv încât să nu se abțină pur şi simplu. 

— Votul favorabil este majoritar! strigă  Vorbitorul 
Comunelor, bătând cu ciocănelul în masă. Acordul pentru 
Comerț Liber este adoptat! 

Lucifer se înclină, mulțumindu-le legislatorilor în timp ce 
aceştia ieşeau prin dreptul lui, inclusiv celor care avea griji 
pe care voiau să le lămurească. Putea simţi energia pozitivă 
emanată de mulțime, amețindu-i mintea de putere. Asta era 
ceea ce tatăl său îl antrenase să facă încă de la naştere, 
creând poziția de Prim-ministru şi făcându-l responsabil de 
politicile cotidiene de conducere a Alianţei. Lucifer pufni cu 


dezgust. Hashem nu s-ar fi înjosit niciodată într-atât încât 
să îşi murdărească dumnezeiasca sa conştiinţă cu 
problemele mai puțin importante ale muritorilor! 

Arahnoidul vorbăreț îşi făcu loc prin mulțime. 

— Trebuie să îți vorbesc, zise el. 

Acea voce mică şi sarcastică şopti: 

„Scapă de el. Dacă nu o faci, va continua să vorbească 
până ce oamenii îl vor asculta.” 

Se folosi de darul său pentru a asculta cuvintele nespuse 
din spatele glasului Arahnoidului. Diferite proiecţii îi 
apărură în minte. Constituenţi îngrijorați. Familii sărăcite. 
Lucifer îşi formă o imagine şi apoi îl bătu pe tânărul Lord pe 
umăr. 

— Fă o programare la Şeful meu de Personal, spuse 
Lucifer. Vom vedea ce putem face în legătură cu înaintarea 
unei anexe. 

Puterea îi răsună în voce, transmițându-se în mintea 
naivă a tânărului Lord Arahnoid. 

„Primul-ministru mă ia în serios. Dacă lucrez cu el, mă va 
ridica spre o poziţie puternică.” 

Buzele tânărului Lord se destinseră într-un rânjet 
mulțumit. 

— Da, domnule! Voi lăsa o propunere pe biroul 
dumneavoastră mâine dimineață. 

Un Angelic cu aripi murdare apăru în dreptul său. 
Înălțimea medie, ochii albaştri ca apa de vase şi aripile 
neremarcabile, toate trăsăturile Şefului de Personal Zepar îi 
demonstrau firea plină de servitudine, cu excepţia rânjetului 
crud care îi împodobea uneori buzele. 

— Sire? grăi Zepar. 

Lucifer privea insistent uşa, doritor să scape. 

— Te rog să mă scuzi, îi spuse el tânărului Arahnoid, vă 
voi lăsa pe tine şi Zepar să discutaţi detaliile. 


Îşi făcu drum printre camerele de filmat, zâmbind şi 
făcând cu mâna către mulțimea care jubila. Când ajunse în 
capelă, se sprijini de perete şi închise ochii. 

„Vezi? Ti-am spus eu că vei reuşi.” 

— O, mai taci, şopti el către vocea sarcastică. Nu avem 
nevoie decât de timp. 

Privi către statuia Împăratului Etern, aflată în spatele 
tronului gol care era, teoretic, ocupat de fiecare dată când 
Parlamentul avea nevoie de cineva care să rupă egalitatea, 
dar, în realitate, fusese ocupat o singură dată în ultimii 225 
de ani; cu două săptămâni în urmă, când Împăratul venise 
pentru a-şi exercita dreptul de veto asupra acordului de 
comerț precedent. 

— Încearcă să foloseşti dreptul de veto pentru asta, tată! 
zise Lucifer. 

Cuvintele lui se izbiră de linişte. Acordurile de comerț nu 
puteau să rezolve problema speciei sale. Avea nevoie ca tatăl 
său să fie un tată adevărat şi să înceapă să îi pese de ceea 
ce se întâmpla în propriul său imperiu. 

Şeful de Personal Angelic îl urmă în cameră. Zepar privi 
emoționat statuia Împăratului Etern care trona deasupra 
lor. 

— Sire, zise el. Doriţi să cer Partidului să oprească 
alocarea de fonduri către acel Arahnoid problematic înainte 
de noile alegeri? 

— Fă-o, oftă Lucifer. Şi vezi ce mizerii poți găsi despre el, 
chiar dacă trebuie să le inventezi. Vreau raportări negative 
scurse către televiziune până diseară. 

— Da, Sire. 

Zepar îşi împreună mâinile. 

— Consideraţi problema rezolvată. Acum... următoarea 
dumneavoastră întrevedere este programată pentru ora 3 
după-amiază. Un cadet proaspăt ieşit din academie... 

Colonel Mikhail Mannukiiili 


MIKHAIL 

Senzația plăcută a degetelor care îi mângâiau obrazul 
pătrunse adânc în subconştientul său, alături de sunetul 
hipnotic al vocii Ninsiannei. În numele zeilor, îl durea atât 
de tare chiar şi să respire! Nu îşi putea aminti cum era să 
nu îl doară. Dar atâta timp cât durea, ştia că încă era în 
viață. 

Mikhail deschise ochii. 

Soarele aurit şi dur se îndepărtase pentru a se odihni pe 
marginea vestică a văii. Umbrele lungi îi arătau că fusese 
inconştient destul de multă vreme. Mirosul de frunze 
proaspăt zdrobite se ridica din rana de pe pieptul său. 
Plante medicinale? Încă o dovadă că aceasta era rasa 
primordială. 

Rasa primordială. Rasa primordială? 

Gândul i se înfiripă în minte şi dispăru înainte să îi poată 
cuprinde semnificația. Ce, în numele lui Hades, putea să 
însemne asta? Avea sentimentul că trebuia să comunice 
cuiva acea informație, dar nu îşi putea aminti cui sau de ce 
era atât de importantă! 

Privi către chipul care se holba la el cu susul în jos. 

— Bună? 

Îi căută ochii de o nuanță neobişnuită de bej. 

Ea murmură ceva ce ar fi putut însemna „bună”, sau 

„mulțumesc”, sau „vreau să îți zdrobesc craniul cu o piatră”, 


dar, ținând cont de zâmbetul său, părea a fi un semn al 
gratitudinii. 

— Cine a fost acela? întrebă el, ştiind că ea nu putea să îl 
înțeleagă. 

— Cine? Ninsianna arătă înspre direcția în care fugise 
atacatorul ei. Cine? Jamin. 

Nasul i se încreți şi zâmbi ruşinată. Un fost iubit frustrat, 
poate? 

— Cine - el indică direcţia în care dispăruseră bărbații — 
Jamin? 

Ninsianna dădu din cap. 

— Jamin. 

Mikhail analiză modul în care întregul ei corp se anima 
atunci când vorbea. Părea să împărtăşească acelaşi limbaj 
non-verbal fundamental al trupului de care dispunea şi 
specia lui. Nedorind să facă presupuneri, dădu şi el din cap 
şi spuse „sua”, iar apoi îşi agită capul dintr-o parte în alta, 
zicând „aon”. Repetă mişcarea de mai multe ori până când 
ea înțelese că voia să spună „da” şi „nu. 

— Da, sua, Jamin! Ninsianna se ciupi de nas de parcă şi- 
ar fi dorit să blocheze un miros urât, iar apoi râse, sunetul 
fiind muzical şi plăcut. 

O căldură binefăcătoare îi inundă trupul. Oriunde îl 
atingea, putea simți o uşurare a durerii. 

— Hai să ne întoarcem la navă? 

El încercă să se ridice şi gemu. 

— Sus, spuse ea în propria limbă şi arătă în sus. 

El repetă cuvântul şi apoi îl zise în limba lui: „suas”. 

Ninsianna îl ajută să se ridice în picioare, zâmbind 
încântată în timp ce experimenta cuvintele nefamiliare. El 
fâlfâi aripa sănătoasă pentru a se echilibra. Fata îl sprijini 
de subțţiori, înconjurându-i talia cu un braț pentru a-l 
stabiliza în timp ce îl întorcea cu fața spre navă. 


O senzaţie neplăcută îi pătrunse stomacul. Nu că ar fi 
putut să îşi amintească modul în care ar fi trebuit să arate 
nava lui, dar ea zăcea pe jumătate îngropată lângă peretele 
văii, parțial acoperită de molozul rezultat după alunecarea 
de teren. Vârful dispărea complet printre pietre, spatele era 
îndoit într-un unghi ciudat, provocând o mare fisură, şi 
lovitura unei arme ştersese numele navei în acelaşi suflu cu 
care fusese distrus şi unul dintre motoare. 

— Bănuiesc că asta îmi aparține? 

El privi în jos către Ninsianna, care se uita la epavă cu 
ochi curioşi ca de copil. 

— Cui altcuiva ar putea să îi aparțină? Întrebarea este — 
privi el în sus -— cine m-a doborât? 

Data Galactică Standard: 152,323.02 Di. 
Orbita Pământului: SRN Jamaran' 
Locotenentul Kasib 


LT. KASIB 

Zeci de ecrane înconjurau puntea navei SRN Jamaran. 
Cele mai multe dintre ele prezentau imagini alb-negru, cu 
purici, ale unor corpuri de filmat cărate de soldați 
Sata'anici, în timp ce alte ecrane redau perspective 
surprinse ca prin ochi de gândac de trei drone suborbitale. 
Locotenentul Kasib îşi aşeză mâna cu gheare pe joystick şi 


pilotă una dintre drone pentru a supraveghea un sat 
primitiv înconjurat de câmpuri cultivate. 

În scaunul de comandă din spatele său, Generalul 
Hudhafah se aplecă înainte, ochii săi verzi-aurii strălucind 
cu entuziasm. 

— Alea sunt...? 

— Grâne, domnule, mârâi Kasib mulțumit. Puteţi vedea 
capetele semințelor care se coc. 

Pilotă drona astfel încât să atingă uşor iarba de un metru 
înălțime. Grâne de cereale! La milioane de ani lumină de cea 
mai apropiată colonie cunoscută! 

Creasta ascuţită de pe spatele Generalului Hudhafah se 
ridică, formând o coroană gânditoare, dar neamenințătoare. 

— Care e situația grupurilor plecate? întrebă el. 

— Ambele raportează prezența unor resurse extinse de 
minerale, domnule. 

Kasib apăsă pe unul dintre ecrane pentru a scoate cel 
mai recent raport. 

— Cobalt. Fier. Resurse imaculate de uraniu. Apă 
aproape nelimitată. Şi floră şi faună diverse. 

Coada lui Hudhafah se răsuci în jurul marginii scaunului 
comandantului, gânditoare, calculată, agresivă, 
extraordinară... 

— lar grânele? 

Kasib înțelese ceea ce Generalul nu voia să exprime în 
prezența bărbaţilor de rang inferior. Cât de scăzute sunt 
rezervele noastre? 

Kasib îndrăzni să privească în ochii stimabilului său 
ofițer de comandă, unul dintre cei mai decorați şi înalt 
gradați generali ai lui Shay'tan. 

— Se pare că planeta este întru totul locuibilă, domnule. 

Ceilalți membrii ai echipajului, şopârle şi alte specii 
Sata'anice, încetară să mai pretindă că nu ascultau şi se 


aplecară înainte, aşteptând să audă ce avea de spus 
generalul. 

Hudhafah se uită la prima imagine pe care grupul plecat 
o transmisese către bază. Un bărbat Angelic fără aripi. 
Transmisiunea distrusese acoperirea Angelicului atunci 
când crescuse puterea pentru a le spiona scanările. Pe 
oricare altă planetă, undele radio statice produse în mod 
natural ar fi mascat echipamentul, dar aici, în sectorul 
Zulu, nu exista decât foarte puţină interferență subspațţială, 
iar planeta nu dispunea de niciun fel de tehnologie avansată. 
De atunci, echipele trimise descoperiseră mii de creaturi, 
împrăştiate pe suprafața planetei în corturi primitive, colibe 
şi chiar sate. Alianța urma să atace această planetă, cu 
siguranţă. 

Întrebarea era, puteau să reziste atât de departe de 
Imperiul Sata'anic? 

Atât de departe de lanţul lor de aprovizionare. 

Atât de departe de cea mai apropiată lume locuită? 

— Domnule? întrebă Kasib. Doar aşteptau ordinul. 

Guşa Generalului Hudhafah se înroşi, căpătând o 
nuanță demnă, profundă de burgundy. 

— Pregăteşte o Bază de Operare de primă linie, zise el 
ursuz. Într-un loc cald. Şi aproape de terenuri productive. 

— Da, domnule! 

Cu o înclinare a frunții, Kasib apăsă butonul pentru 
vorbit. Un fior de mândrie îi străbătu trupul când sistemul 
de adresare publică murmură. Hudhafah îi oferea lui 
această onoare. Un nimeni cu grad inferior! Răsfrânse 
fiecare dram de noblețe de care dispunea în voce. 

— Atenţiune, echipaj! vorbi el clar şi tăios. Generalul 
Hudhafah a ordonat anexarea. Repet. Începeţi anexarea 
Pământului. Vom coloniza această planetă în numele gloriei 
zeului nostru. 

Se aplecă din nou. 


— Slăvit fie Shaytan! 

La bordul navei, metalul răsună datorită ovaţiilor. Se 
apropiau, cu siguranţă, gloria, şi avuţia, şi onoarea! Acesta 
era genul de expediție la care visa orice soldat. 

Duduituri metalice rezonară pe toată suprafața navei 
când clemele de andocare ce mențineau operatorii de 
transport ataşați de-a lungul hiperspaţiului se eliberară. 
Ecranele de transmisie  suprinseră două duzini de 
formațiuni mai mici, asemenea unor cutii, detaşându-se de 
fuzelajul Jamaranului şi gonind spre pământ. 

Acum, acesta aparținea Imperiului Sata'anic. 


Începutul... 


FRAGMENT: Sabia Zeilor 


Februarie- 3,390 î.Hr. 
Pământ: Assur 


JAMIN 

O stea căzătoare străbătu cerul înaintea zorilor, 
iluminând deşertul gol. 

— Continuaţi să mergeţi! ordonă Jamin. 

Bărbaţii continuară să alerge când steaua trecu pe 
deasupra lor. 

— Câte sunt cu tot cu asta? întrebă Firouz. 

— Douăzeci şi două, răspunse Siamek. 


— Unde crezi că merg toate? 

Jamin aruncă o privire peste umăr, aşteptând să vadă 
dacă această stea se va prăbuşi, dar ea dispăru în orizont. 
Observaseră multe stele căzătoare de-a lungul ultimelor ore, 
dar niciuna nu cădea în deşert, cel puţin nu suficient de 
aproape pentru ca ei să vadă cerul erupând din nou în 
flăcări. 

— Am o presimțire rea în legătură cu asta, murmură 
Siamek printre respirații anevoioase. Niciodată nu am mai 
văzut atât de multe deodată. 

Jamin acceleră pasul, obligându-i şi pe ceilalți bărbaţi să 
îl urmeze. 

O copcă pe care o avea cusută în lateral părea să 
cerşească milă, dar el îşi forță muşchii să se mişte mai 
departe. Tot ce conta era ritmul frenetic al inimii sale. 
Soarele îşi încheie urcarea şi înaintă spre vârful drumului 
său, încălzindu-i fără milă, dar el refuza să îşi lase oamenii 
să se odihnească. 

În cele din urmă, Assur se înălță din mijlocul deşertului, 
o fortăreață strălucitoare, aurită, cu locuinţe ridicate în aşa 
fel încât pereţii exteriori erau uniți unii de alții. Fuseseră 
construite din chirpici mărunțţit neted pentru a nu le oferi 
inamicilor vreo enclavă pentru sprijin, cu ferestre şi uşi 
orientate spre interior. Ar fi fost nevoie de patru bărbați 
urcați unul pe umerii altuia pentru a ajunge la acoperişuri. 
Acoperişuri patrulate de bărbați înarmați cu arcuri şi sulițe. 

Nu că ar fi contat în fața unui inamic înaripat... 

— Mai repede, ordonă el. 

Războinicii se  regrupară,  însuflețiți de  priveliştea 
propriilor case. Îi făcuse să alerge pe tot parcursul nopții 
fără a se odihni prea mult. Războinicii de elită... 

Demonul înaripat reuşise să înfrângă cei mai buni 
războinici pe care îi avea acest sat! 


Se apropiară de poarta exterioară, un adevărat monstru 
înalt de zece coți, construit din cel mai dur cedru, de 
grosimea piciorului unui bărbat, şi două trunchiuri masive 
de copac ancorând porţile către casele adiacente. Nicio 
armată nu străpunsese vreodată zidurile Assurului. Nu de 
când Lugalbanda executase magii extraordinare pentru a le 
face zidurile impenetrabile. 

Bunicul Ninsiannei... 

Iar acum, ea era sub controlul duşmanului. 

— Ho! Jamin! strigară santinelele. Văd că Ninsianna te-a 
tras în țeapă? 

O furie necontrolată îi clocotea în vene. 

— A fost răpită, izbucni el. Daţi alarma! Ordonaţi-le 
războinicilor să se adune! 

Santinela cu piele negricioasă ridică un corn către buze 
şi suflă adânc, gutural, în semn de avertisment. Păzea! 
Păzea! Păzea! Sunetul reverberă în întreg satul, pe străzile 
de pământ bătătorit. Sătenii se revărsară din case, 
nerăbdători să vadă cine dăduse alarma. 

— Daţi-vă la o parte! strigă Siamek. Îi facem loc 
conducătorului nostru! 

— Le-aţi văzut? întrebă o femeie arătând înspre cer. Aţi 
văzut stelele căzând din ceruri? 

Pieptul lui Jamin se ridică pe măsură ce îşi făceau drum 
printre inelele concentrice pentru a ajunge în piața centrală. 
Siamek şi ceilalți războinici se îndoiră de la mijloc, ţinându- 
se de laterale din cauza ritmului ucigător pe care Jamin îl 
impusese, însă acesta se menținu drept, gâfâind pentru a-şi 
controla respiraţia. În calitate de viitoare căpetenie, era 
slujba lui să îi conducă la luptă. 

Tatăl său, Căpetenia Kiyan, păşi în pragul casei, purtând 
kiltul cu cinci straturi care îl evidenția drept conducătorul 
lor. În spatele său veni Immanu, tatăl Ninsiannei, îmbrăcat 


în ţinută completă de ceremonii, fără îndoială chemat 
pentru a interpreta semnele. 

— Care este problema, tinere Muhafiz? întrebă Immanu. 

Un nod i se formă în gât când indică drumul pe care 
veniseră. 

— Un demon înaripat a venit pentru a ne fura femeile! 


Un mesaj de la Anna 


Dragă Cititorule, 

Sper că ţi-a plăcut acest fragment din seria „Sabia 
Zeilor”. Mi-am dorit să creez un erou. Dar nu orice erou, ci 
unul atât de minunat, încât oamenii să spună „Vreau să fiu 
exact ca el.” Aşa că mi-am pus mintea la contribuţie, 
gândindu-mă la toți super-eroii de la televizor, la armele şi 
maşinăriile lor prosteşti. Şi aşa mi-a venit ideea. 

Arhanghelul Mihail... 

Cel care a trimis răul înapoi în iad... 

În universul meu, îngerii sunt soldați dintr-un imperiu 
galactic, care slujesc ființele transcedentale (zeii) şi care se 
aseamănă mai mult titanilor cu defecte de pe Muntele Olimp 
decât creaturilor descrise în Scripturi. Unii dintre ei sunt 
atât de evoluațţi încât tind ei înşişi către dumnezeire. Totuşi, 
îngerii mei sunt, de asemenea, dureros de umani. Au defecte 
importante şi, uneori, fac greşeli. Suferă, simt, sângerează... 

Aşa se întâmplă mereu când două facțiuni se află în 
război, nu? 

Pentru a crea acest univers, am folosit mituri care preced 
Creştinismul cu 10.000 de ani, incluzând cultul preaslăvirii 
vulturului, Çatalhöyük, Povestea lui Ghilgameş, mituri 
privitoare la Annunaki, traduceri ale tablelor cuneiforme, 

“Timp limitat 


Ce ai face dacă ai putea retrăi o oră din viața ta? Află 
chiar acum ! Abonează-te aici : 


Află mai multe >> https://wp.me/P2k4dY-160 


FRAGMENT: Sabia Zeilor 


În zorii timpurilor, doi adversari antici se luptau pentru 
controlul Pământului. Un singur bărbat s-a înălțat, pe atunci, 
de-a dreapta oamenilor. Un soldat al cărui nume ni-l amintim 
încă şi astăzi... 

BONUS SPECIAL: conține povestea originală „Eroi de 
Demult”. 

Câştigător al  eFestivalului “Words Best of 
Independent eBook Awards” - Cea mai bună povestire a 
anului 2014 


Un înger gotic de Crăciun 


Rămăşiţele vechilor suferințe nu sunt niciodată lăsate în 
urmă... 

Părăsită de prietenul ei în Ajunul Crăciunului, Cassie 
Baruch crede că poate pune capăt suferinței sale izbindu-se 
cu maşina de un copac bătrân. Dar atunci când un înger 
superb, cu aripi întunecate, apare şi îi spune “asta nu e vreo 
afurisită de poveste de dragoste paranormală, copilo”, îşi dă 
seama că moartea nu îi rezolvă problemele. Poate Jeremiel 
să o ajute să scape de rămăşiţele problemelor din trecut şi 
să îşi regăsească liniştea? 

Această reinterpretare modernă a mitului îngerilor 
păzitori îmbină “O colindă de Crăciun” şi “O viață 
minunată”, într-o încercare de a le oferi oamenilor speranța 
că îşi pot stăpâni şi depăşi trecutul. 

„Foarte puţine cărți mă înduioşează până la lacrimi, dar 
aceasta a reuşit într-o manieră glorioasă. Mesajul ei este 
redat cu umor şi grație. Minunat!” — recenzia cititorului 

„M-a făcut să îmi pese. Şi m-a făcut să plâng. Sunt foarte, 
foarte recunoscătoare pentru final.” — recenzia cititorului 

„O carte care m-a înduioşat ca nicio alta.” — recenzia 
cititorului 

„Încă o dată, Anna transformă cuvintele în aur. 
Întorsătura gotică a acestei „Colinde de Crăciun” moderne 
este spectaculoasă...” — recenzia cititorului 

„Dacă aş putea, aş acorda acestei poveşti un număr infinit 
de stele! Această carte mi-a provocat  fiori."-recenzia 
cititorului 


Află mai multe >> http://wp.me/P5STILEY-x3 


Piesele de Şah 


Apausha: Locotenent în Marina Comercială a lui Sata'an 

Baal Zebub: echivalentul politic pentru Primul-ministru al 
grupării Sata'anice 

Cea-Care-Este: creatoarea universului, Zeița 

Cel-Care-Nu-Este: haosul primordial, Lordul Întunericului, 
paznicul Celei-Care-Este 

Dadbeh: războinic Assur. Pus pe glume 

Dahaka: sergent în armata lui Shaytan, mâna dreaptă a 
Generalului Hudhafah 

Firouz: războinic Assur, parțial pus pe glume 

Gita: fata cu ochi negri, verişoara Ninsiannei 

Glicki: ofițer major Mantoid, staționat pe Răsăritul de 
Lumină. Secundul lui Raphael 

Hashem: Împăratul Etern, ființă transcedentală 

Hudhafah: general în infanteria Sata'anică, responsabil cu 
anexarea Pământului la Imperiul Sata'anic 

Immanu: tatăl Ninsiannei, şaman 

Jamin: fostul logodnic gelos al Ninsiannei, fiul Căpeteniei 
Kiyan 

Jophiel: Comandantul General Suprem al flotei Alianţei 


Kasib: locotenent în infanteria Sata'anică, Ofițerul Şef de 
Achiziţii al Generalului Hudhafah 

Ki: Zeița mamă a Celei-Care-Este 

Kiaresh: războinic Assur din generația Căpeteniei 

Kiyan: Căpetenia Assurului, tatăl lui Jamin 

Lucifer: Prim-ministrul Alianţei, fiul adoptiv a lui Hashem 

Lugalbanda: războinic-şaman decedat, care avea puterea de 
a opri inima inamicului. Tatăl lui Immanu. Bunicul 
Ninsiannei şi al Gitei 

Marwan: Şeicul tribului rival al Halifienilor 

Micuța Nemesis: capra 

Mikhail: Colonelul Mikhail Mannuki'ili, Forţele Speciale 
Angelice. Pregătit de Cherubim 

Moloch: Cel Diabolic, Devoratorul de Copii 

Needa: vindecătoare din Assur. Mama Ninsiannei 

Ninsianna: tânără din Assur care are o relație specială cu 
Cea-Care-Este 

Raphael: Comandantul Răsăritului de Lumină, prietenul cel 
mai bun al lui Mikhail 

Roshan: din tribul Halifian, ginerele lui Marwan. 
Moştenitorul grupului puternic Baranuman River 

Shahla: fosta iubită a lui Jamin. Prostituată. 

Shay'tan: Împăratul Imperiului Sata'anic. Un dragon 
“adevărat”. 

Siamek: războinic din Assur. Secundul lui Jamin 

Tinashe: femeia cu piele de abanos 

Tirdard: tânăr războinic din Assur 

Zepar: şeful de personal al lui Lucifer 


Lista Speciilor 


Angelicii: super-soldați modificaţi genetic, combinând baza 
genetică a oamenilor cu vederea perfectă şi aripile uliilor. 
Reprezintă Flota Aeriană a Alianţei. Datorită împerecherii 
încrucişate pentru păstratea caracteristicilor animale, în 
prezent mai există mai puțin de 7500 de Angelici. 

Arahnoid: specie de insecte însuflețite cu opt picioare care 
s-au dezvoltat în mod natural. Acestea li s-a alăturat 
Leonizilor în Flota Aeriană a Alianţei. 

Catoplebas: o specie evoluată natural, similară cu porcii 
sălbatici, care face parte din armatele lui Shay'tan. Sunt 
cunoscuți pentru caracterul combativ. 

Centauri: super-soldați modificaţi genetic prin combinarea 
bazelor genetice ale cailor şi ale oamenilor. Servesc drept 
cavaleria Alianței. Datorită împerecherii încrucişate 
pentru păstrarea calităților animalice, în zilele noastre 
mai există mai puțin de 4000 de centauri. 

Cherubim: o specie evoluată natural de creaturi feroce 
asemănătoare furnicilor, care locuiesc în colonii-stup de 
călugări conduşi de o singură regină. Sunt garda 
personală a Împăratului Etern şi se află pe punctul de a 
deveni ființe supreme. 

Delphinium: specie dezvoltată natural, similară cu 
amfibienii. I-au înlocuit aproape în totalitate pe Merfolk 
ca Flotă Militară a Alianţei. 

Fiinţe Transcedentale: sau "vechii zei". Majoritatea sunt 
creaturi născute muritoare, dar care ajung, după 
nenumărate vieți, suficient de evoluate genetic încât să 
devină nemuritoare. Posedă varii nivele de abilități, de la 
semi-zei semi-muritori care se pot doar vindeca singuri 


până la zei "elementali", care au învățat să exploateze 
legile fizicii. Câţiva dintre ei, cum ar fi Cea-Care-Este, s- 
au născut zei cu drepturi depline datorită faptului că 
descend din părinți zei. 

Grigori: o specie de dragoni elementali care au dispărut în 
totalitate din galaxie în urmă cu multe milenii, toți cu 
excepția Împăratului Shay'tan. 

Leonizi: super-soldați modificaţi genetic prin combinarea 
genelor leilor şi ale oamenilor. Sunt forțe situaționale cu 
scopuri multiple. Când situația se  înrăutățeşte, 
Împăratul spune "Trimiteţi Leonizii!" Datorită 
împerecherii încrucişate pentru păstrarea trăsăturilor 
animale, mai există în acest moment mai puțin de 3500 
de Leonizi. 

Mantoizi: specie evoluată natural de insecte sensibile cu 
şase picioare. Au suplimentat Angelicii în Flota Aeriană a 
Alianţei. 

Marid: umanoizi cu piele albastră care au fost cuceriți şi 
încorporați în armatele lui Shay'tan. 

Merfolk: super-soldați modificaţi genetic care combină 
oamenii şi mamiferele acvatice. Au fost creați pentru a 
face parte din Flota Navală a Alianţei. În urmă cu 500 de 
ani, această specie s-a unit cu specia-soră a Leviathans- 
ilor. În zilele noastre, mai există doar câţiva Merfolk-i pur 
sânge. Hibrizii rezultați sunt cunoscuți drept Mer-Levi. 

Mu'aqgibat: specie  evoluată natural de creaturi 
asemănătoare şerpilor, cu mâini şi picioare scurte şi cap 
asemănător cu al dragonului chinezesc. Sunt o "specie 
antică", mulţi dintre ei fiind la granița de a deveni ființe 
transcedentale. 


Oamenii: specie care a dispărut când un asteroid a lovit 
Nibiru, în urmă cu 74000 de ani. Toate încercările de a 
reloca oamenii pe alte planete au eşuat, iar ei au 
dispărut. Există zvonuri că Împăratul Etern se trage din 
această specie, dar Palatul Etern a refuzat să comenteze. 

Serafim: sub-specie de Înger Întunecat care a fost distrusă 
în urmă cu 25 de ani de agresori necunoscuți. Un singur 
membru al speciei a supraviețuit, Colonelul Mikhail 
Mannuki'ili. Colonelul a dispărut şi este actualmente 
considerat mort. 

Şopârle Sata'anice: specie de şopârle însuflețite care 
alcătuiesc cea mai mare parte a armatelor lui Shay'tan. 
Acesteau au apărut spontan în urmă cu 74.000 de ani, 
înlocuind Nefilimii, o specie astăzi dispărută, care servea 
drept soldat pentru Shay'tan. 


Despre Autor 


Anna Erishkigal este un avocat care se recuperează şi 
scrie ficțiune drept alternativă la ideea de a se întoarce 
acasă de la tribunal şi a-şi supune copiii vreunui 
interogatoriu. Creează sub un pseudonim, astfel încât colegii 
săi să nu îi pună la îndoială pledoariile, considerând că ar fi 
la rândul lor rodul ficţiunii. În cele mai multe cazuri, dreptul 


este, după câte se pare, pură ficțiune. Însă avocaţii preferă 
să îşi numească activitatea „apărare plină de zel a 
clientului”. 

Şansa de a analiza cotloanele cele mai întunecate ale 
ființei umane face posibilă construirea unor personaje 
ficționale interesante, acel gen de personaje pe care îţi 
doreşti fie să le încarcerezi, fie să scrii despre ele acasă. În 
ficțiune, poţi jongla cu faptele fără a-ţi face prea multe griji 
privind adevărul. În pledoariile legale, dacă propriul client te 
minte, eşti pus într-o situație stupidă în fața judecătorului. 

Cel puţin în ficțiune, dacă un personaj devine supărător, 
îl poți omori... 

